
‘Nos ta trahando riba mantencion y wardando riba 
minister di Cultura su maneho’ 



ORANJESTAD - E aña aki Stich- 
ting Monumenten Fonds ta po- 
niendo mas atencion riba man- 
tencion di nan edificionan monu- 
mental cu nan a yega di renoba 
caba. Ya caba varios trabou di 
mantencion ta tumando luga, asi- 
na directora di e fundacion Anne 
Witsenburg-de Jong y tambe nan 
PR, Mircla Navas a anuncia na 
Bon Dia Aruba. 

Esaki ta parti di un plan cu nan a traha 
un par di aña pasa. Directora di e fun- 
dacion a indica cu e trabou di man- 
tencion ta hopi caro. E aña aki nan ta 
bay gasta mas cu mey miyon florin 
den mantencion. E ta considera cu e 
tipo di trabou aki ta necesario manera 
e mantencion di e color di edificio di 
Standhuis of Censo cu despues di 3 
aña mester verf di nobo. 

Maneho di gobierno 

Tanten e trabou di mantencion di 
varios edificio monumental ta tuma 
luga, Stichting Monumenten Fonds 
mester warda kico e mandatario di 
cultura su maneho ta bay bira tocante 
monumento y herencia cultural. 
E1 a splica cu den nan status ta para 
cu como fundacion, nan ta sigui e 
maneho di gobierno. “A nos no por 
actua prome cu e minister ta sali cu 
su maneho.” 

Casi 8 luna pasa tin un gobierno 
nobo, y nan mester warda kico lo ta 
nan linea di maneho riba e tereno aki. 
E fundacion aki tin nan deseonan y 
ideanan pa comparti esaki cu minister 
di Cultura, Xiomara Ruiz-Maduro. 
Nan ta contento di e manera con e 
mandatario a reacciona aña pasa, casi 
dos siman despues cu e mandatario a 
wordo instala. Nan a haya bishita di 
dje, te hasta e minister a habri nan Fi- 
esta di Cunucu na Tanki Leendert. 

E ta spera cu prome cu fin di aña nan 
por sali dilanti cu un par di proyecto. 
Segun sra. Witsenburg- de Jong e 
punto di atencion mester ta tur locual 


ta posibel. Nan sa cu tin cantidad di 
monumentonan cu mester di aten- 
cion for di ayera caba. Pero e no ta 
un proceso facil, ya cu ora ta trata di 
un propiedad priva mayoria di biaha 
tin hopi doño cu ta envolvi. Nan tur 
mester ta di acuerdo pa bende nan ed- 
ificio cu e fundacion aki cu ta percura 
pa drecha y conserva nan. 

Un punto cardinal ta cu mientras cu 
e fundacion aki no tin un funcion 
nobo pa un edificio of si nan no tin 
un huurdo, nan no por haci nada. E1 a 
bisa cu ora nan ta bin cu un proyecto 
pa drecha un edificio monumental 
nan ta huur e edificio aki. Nan no tin 
subsidio y nan fondo pa por draai ta 
depende di entrada pa medio di huur 
nan di edificionan. 

Mantencion 

E1 a trece como ehempel Nicolaas 
Store na San Nicolas. Nan por a haya 
un huurdo y den tres luna nan por 
a cumpra e edificio. Mientras cu e 
proyecto di edificio monumental di 
huis Veneranda of ex Papiamento res- 
taurant na Wilhelminastraat, te ainda 
nan no a logra concretisa. Nan a yega 
di firma un tipo di protocol, unda e 
fundacion ta expresa su intencion pa 
cumpra y drecha e edificio aki. Pero 
prome nan mester haya un huurdo 
y di otro banda e famia tin cu bay di 
acuerdo pa bende. Nan tin contacto 
cu e famia y nan ta coopera, pero si 
e fundacion no tin un huurdo, esaki 
no ta posibel. Nan lo mester inverti 
miyones den compra di edificio, pero 
tambe e restauracion lo ta hopi mas 
caro. 

Tin varios proyecto cu nan tin den 
bista tambe, pero nan no por divulga 
nada ainda, ya cu nan ta den proceso 
di negociacion. Actualmente nan ta 
doño di 12 edificio y tres obhetonan, 
manera forno di calki na Rancho, 
graf di commandeur, etc.. 

Nan meta ta pa expande kisas 30 pa 
40 edificio. E ta haya cu e cantidad aki 
ta bon pa Aruba, sino nos ta compara 


cu Corsou. Na e isla bisiñanan cole- 
ganan ta doño di 100 edificio monu- 
mental. Nan tin mas edificio monu- 
mental, pero logicamente Corsou 
ta mas grandi. Nan tin alrededor di 
800 edificio monumental cu ta pro- 
teha y mayoria di nan ta centralisa 
na Willemstad, y nan ta wordo con- 
sidera como patrimonio mundial pa 
Unesco. Mientras cu esunnan di nos 
ta mas plama. Un 60% di nos monu- 
mento ta cas di cunucu. Nan ta buni- 
ta monumento, pero nan ta tur ca- 
minda, locual ta haci cu nan ta menos 
visibel. E proceso pa Unesco declara 
un monumento como patrimonio 
mundial di humanidad por tuma mas 
cu 10 aña. Te ainda Aruba no tin uno 
y e mester bay via Hulanda mes. 

Forno di Calki 

Un proyecto cu comunidad di Ran- 
cho y fundacion Rancho kier wak 
concretisa, tin di haber cu e drecha- 
mento y embeyecemento di e forno 
historico di calki. 

Directora di Stichting Monumenten 
Fonds, sra. Witsenburg- de Jong a 
declara cu como fundacion tambe 
nan kier a bin cla cu e proyecto aki. 


E echo cu ainda no a wordo ehecuta 
e proyecto aki ta di indole fmanciero. 
Den e caso specifico di e forno di cal- 
ki no ta posibel pa huur esaki despues 
di e restauracion. Pa tal motibo nan 
a dicidi cu despues di e restauracion, 
nan ta laga pa fundacion Rancho haci 
uzo di dje den su walking tour. Ya 
caba nan a check cu diferente fondo 
y banco cu ta interesa pa yuda pa con- 
cretisa e proyecto di calki. 
Lamentablemente e aña aki e fondo 
aki a wordo canalisa pa otro ‘bon 
causa’ pa Museo Arkeologico Aruba. 
Aunke e edificio aki no ta propiedad 
di Stichting Monumenten Fonds, 
pero considerando cu esaki ta un 
monumento ta nan meta pa con- 
serva nan tur, asina sra. Witsenburg- 
de Jong a declara na Bon Dia Aruba. 
Den esaki nan ta sostene Ministerio 
di Cultura. Nan tin plania pa fmal- 
mente bin cu e proyecto di e forno di 
calki pa otro aña. 

Di otro banda PR di e fundacion aki, 
Mircla Navas a bisa cu nan ta bezig cu 
e mantencion di edificio Scol 1818, 
unda actualmente contraloria general 
ta funciona. E ta un edificio cu mester 
mantencion regularmente pa via di e 
cantidad di salo cu ta afecta e edificio 
aki. No mucho tempo pasa nan a haci 
un mantencion grandi, pero hopi lihe 
el a bay atras atrobe. Aworaki a wordo 
uza otro metodo como prueba pa wak 
si esaki por yuda y evita cu e salo sali 
asina lihe. 

Otro edificio ta Water Toren na Oran- 
jestad. E ta un mantencion grandi, 
entre otro nan mester drecha e dak 
y verf e edificio aki. Nan ta trahando 
tambe pa wak si e aña aki nan por res- 
taura e grafnan di commandeur na 
Hato. Tocante edificio di ex Botica 
Aruba den bisindario di caya princi- 
pal, Stichting Monumenten Fonds 
ta buscando un huurdo. Unabes cu 
esaki ta concretisa, nan lo por cum- 
insa cu e parti di restauracion. Segun 
sra. Navas, nan trabou no ta mucho 
visual, pero constantemente nan ta 
trahando riba e tipo di proyectonan 
aki. 

Pa yega na solucionpa entre otro casonan di Dimas 

Comision di intermediacion institui pa prome di juli 



ORANJESTAD - Pa 
prome di juli minister di 
husticia ta premira cu lo 
institui un tipo di comis- 
ion intermediario unda ci- 
udadanonan cu ta kere cu 
gobierno no ta dunando 
nan derecho sin rason por 
acudi pa haya nan derecho 
por ehempel den casonan 
di Dimas unda ta rechasa 
permisonan ‘pa via di for- 
malidad despues di 9 per- 
miso’. 

Minister di husticia Andin 
Bikker (POR), diabierna ul- 
timo a haya aprobacion di 
conseho di minister pa por 
institui un comision di me- 
diadornan pa yuda perso- 
nanan cu no por acudi na 
abogadonan of consehero- 
nan legal cu hopi biaha ta 
fuera di alcance fmanciero. 

Esaki ta e solucion cu a bin 
cu ne desde cu pa basta lu- 
nanan nos ta reportando cu 
e minister ta reconoce cu por 
ehempel den caso di Dimas, 
ta nenga permisonan pa via di 
formalidad. 

Asina creando un diferencia 
di opinion entre gobierno y 
ciudadano. P’esey ta bin cu 


un manera pa bin mediacion 
entre e dos partidonan, cual 
ta algo cu segun sr. Bikker ta 
haciendo caba na otro pais- 
nan incluyendo Hulanda den 
forma di proyecto piloto. 

“E ta hopi straño cu un per- 
sona ta haya su mes den un 
situacion unda e propio go- 
bierno cu e ta contribui na 
dje cu impuesto ta uza abo- 


gadonan pa bring’e. Esey no 
ta duna satisfaccion. Nos a 
bisa cu no, si e ciudadano tin 
su derecho y e tin rason pa 
haya su derecho e ora ey no 
tin nodi recore den un pro- 
cedura cu hopi biaha ta tarda 
añanan pa haya derecho.” 

Segun e minister, den su pro- 
pio ministerio di asuntonan 
di stranhero/integracion ‘nos 


a bin ripara cu tin mas cu 5 
mil, bayendo casi 6 mil caso- 
nan si mi no ta hera di per- 
misonan nenga pa formal- 
ismo’. 

Minister a duna un ehempel 
unda un persona ta bayendo 
pa su di nuebe permiso y 
despues pa di dies ta nenga 
esaki pasobra cu nan no por 
a presenta cu un copia di un 
paspoort valido. “Cu nan 


a aplica pa firma liber pero 
falta 3 luna pa yega na e 10 
aña inscribi den Censo y a 
nenga esaki, unda nan ta keda 
sin AZV y sin permiso pa un 
aña.” 

E casonan aki di negacion 
pa via di formalidad ta crea 
un peso pa e comision di 
obhecion LAR (bezwaarad- 
viescommissie) trata su ca- 
sonan den tempo rasonabel, 
cual por ilustra por medio di 
mira un proceso di LAR cu 
por tarda te un aña pa cana. 
Segun e minister, e 5000 casi 
6000 casonan tranca na LAR 
ta netamente proceduranan 
unda hende tin derecho riba 
nan permisonan pero cu pa 
via di formalidad ta nenga 
esaki. 

Si e tipo di intermediacion aki 
lo tin mesun funcion di om- 
budsman, minister a comenta 
cu nan ta conceptonan dife- 
rente, pero cu un ombuds- 
man por bay uza herment- 
nan similar ora di intermedia 
entre gobierno y ciudadano, 
pero cu e ombudsman por 
uza hermentnan mas huridi- 
co. E personanan cu lo traha 
den e comision aki lo ta bay 
trahando a base part-time. 


Repsol tin permiso pero ‘no ta sigui ley local’ 



ORANJESTAD - Repsol a cumin- 
sa bora segun un comunicado cu 
nos a ricibi par di dia pasa, sinem- 
bargo tin partinan di esaki cu no 
ta cumpli cu ley local, aunke e 
compania ta insisti cu esaki ta e 
caso. 

Manera Bon Dia ta treciendo dilanti pa 
basta tempo caba, aunke tin diferente 
instancia cu ta keda insisti cu e pro- 
ceso pa bora den nos awanan teritorial 
ta na standard di tur regulacion inter- 
nacional y nacional, tin ciudadanonan 
cu experticio cu ta keda demostra cu 
e compania Spaño lo viola articulo 
5 di e Petroleumlandsverordening. 

Durante e simposio pa derecho di na- 
turalesa organisa pa Raiz, un ciudada- 
no cu tabata vocifera su preocupacion 
continuamente pa loke ta e proyecto 
pa explora posibilidadnan di haya gas 
y azeta den nos awa teritorial a trece 
dilanti cu Repsol lo a gaña na instan- 
cianan no gubernamental (NGO 
nan) riba e riesgonan cu ta envolvi 
den boramento. 

Experto ta bati alarma 

E ciudadano aki ta Leo Henriquez, 
kende ta un experto riba tereno di ex- 


ploracion y produccion di gas y petro- 
leo. E1 a indica cu un di e puntonan 
cu e compania di petroleo a anuncia 
ta cu durante e boramento lo descarga 
tur sorto di desperdicio a consecuen- 
cia di e actividadnan. 

“Lo uza dos tipo di drilling mud, 
uno cu ta wordo traha a base di awa 
di lama y un otro a base di petroleo 
sintetico. Y specialmente e ultimo 
aki por causa hopi daño na e medio 
ambiente. Pero tambe den e drilling 
mud a base di awa di lama kimiconan 
hopi peligroso por wordo uza y des- 
carga”, asina e experto ta bisa. 

Normanan internacional 

Como ehempel e experto di SIA 


(Sociedad di Ingeniero di Aruba) ta 
señala cu unda e la traha pa mas cu 
30 aña, esta den Mar Norte, tur tera 
rond di e lama aki, cu ta Irlanda, Gran 
Britania, Noruega, Icelandia, Suecia, 
Dinamarca, Alemania, Hulanda, Bel- 
gica, Francia, Spaña y Portugal no ta 
acepta cu e desperdicio contamina cu 
drilling muds a base di awa di lama 
y petroleo sintetico ta wordo descarga 
asina sin tratamento of un permiso. 
“E teranan aki ta uni den un Tratado 
di OSPAR di 1992 pa proteha e Mar 
Norte.” 

Minister di medio ambiente y in- 
frastructura Otmar Oduber (POR) 
a reacciona bisando cu e ta na altura 
cu e departamento cu ta cay bou su 


responsabilidad esta Directie Natuur 
en Milieu (DNM) a duna un onthef- 
fmg/excepcion pa por exporta e tipo 
di desperdicio aki na Merca. 

“Si en caso esaki ta tumando luga 
DNM y tambe sigur Departamento 
di Salud Publico (DVG) ta na altura 
y ta envolvi pa loke ta trata conseha 
gobierno riba e asunto di boramento 
den nos awanan teritorial.” 

Ya pa algun dia di loke nos por a com- 
pronde boramento a cuminsa pues 
tur permisonan a wordo otorga pa 
asina Repsol por opera. “Mi por sigu- 
ra cu di mi ministerio no a duna nin- 
gun permiso sin conseho di DNM.” 
Sinembargo, segun ley por duna 
excepcion solamente pa tira awa di 
toilet den lama si pidi aprobacion di 
antemano. E minister alabes a expresa 
na pregu 

nta di un periodista di Bon Dia cu e 
no ta un experto riba e topico. 

Finalmente tin un grupo di person- 
anan cu ta purbando di filma e efecto 
cu e boramento aki tin riba nos awa- 
nan. Nos lo purba haya contacto cu e 
grupo di persona aki. 

Smart Community Aruba: 

‘Testmento real di tecnologia sostenibel un hecho’ 



ORANJESTAD - Siman 
pasa a tuma luga e apertu- 
ra oficial di e comunidad 
inteligente na Kibaima. Ta 
trata aki di Smart Com- 
munity Aruba (SCA): un 
proyecto di 20 cas mas un 
centro pa bishitante. 

Esaki tabata - segun e comu- 
nicado ricibi di SCA - den 
presencia di su excelencia 
Gobernador di Aruba, Al- 
fonso Boekhoudt, vice min- 
ister presidente, Otmar Odu- 
ber (POR), minister Rudy 
Lampe (RED) y demas invi- 
tadonan distingui. 

Meta principal di e proyecto 
piloto aki ta pa haci experi- 
mentonan cu por aporta na 
un desaroyo sostenibel di 
nos pais y aportando na un 
economia circular. Pa logra 
esaki e resultadonan y lesnan 
di e investigacion lo keda pu- 
blica na beneficio di henter e 
pueblo di Aruba, sector priva 
y e sector educativo, e comu- 
nicado ta bisa. 

Despues di a completa e 
fasenan di diseño y con- 
struccion na januari ultimo, 
a recluta personanan cu ta 
dispuesto pa participa den e 
experimento hunto cu e con- 
sorcio di partnernan FCCA, 
Utilities Aruba, WEB Aruba, 
ELMAR, SETAR, TNO Ca- 
ribbean Branch y gobierno di 
Aruba. 

Awor cu mayoria di e cas- 
nan ta habita, ta inicia e pro- 
ceso di experimento cu lo 
tin un duracion di 5 aña. Pa 
FCCA e obhetivo principal 
ta pa investiga e efectividad 
di material di construccion 
sostenibel cu despues por 
aplica pa casnan social rond 
di Aruba. Pa e motibo aki tur 
e 15 casnan actual tin mate- 
rialnan sostenibel diferente. 
Pa e companianan di utilidad 



e obhetivo principal ta pa in- 
vestiga uza mas consciente di 
awa y coriente. 

E ceremonia a inicia cu dis- 
curso di mandatarionan, esta 
ministernan Lampe y Odu- 
ber y representante di cons- 
orcio di Smart Community, 
Robert-Jan Moons. Despues 
conhuntamente e manda- 
tarionan, e directornan di e 
partnernan di e consorcio y 
di e habitantenan di Smart 
Community, a lansa un video 
impresionante cu a visualisa e 
realisacion di e proyecto in- 
novativo aki. 

E invitadonan despues a haya 
oportunidad pa bishita e cen- 
tro pa bishitante y tambe un 
di e casnan den Smart Com- 
munity. A manda un palabra 
special di gradicimento na tur 
habitante di Smart Commu- 
nity cu a kere den e proyecto 
y ta dispuesto pa aporta na e 
proyecto innovativo aki, se- 
gun e comunicado. 

E areanan di investigacion pa 
cu e Smart Community ta 
tecnologianan cu ta conduci 
na eficiencia di energia den 
construccion, generacion di 
energia di solo y biento de- 
central, integracion di en- 
ergia sostenibel den rednan 
di electricidad inteligente, 
tratamento y re uzo di awa y 


transporte electrico pa con- 
sumidornan. Tambe lo haci 
experimento cu agricultura 
innovativo y maneho di des- 
perdicio den bario. 

Finalmente lo enfoca riba 
e aspecto humano, manera 
comportacion sostenibel di 
habitantenan y nan acep- 
tacion di uzo di tecnologia 
sostenibel. Smart Communi- 
tyna mes momento lo ofrece 
facilidadnan di investigacion 
den un plataforma habri di 
innovacion na compania y 
institucionnan cu ta desea 
di test nan innovacionnan 
specifico, e comunicado ta fi- 
nalisa bisando. 

Editorial 


Mas di 4 miyon den cinco aña... 

Pa un man yen di stndiante 


Nos ta custumbra caba cu riba e isla aki, 
kico cu un gobierno haci, semper tin hende 
cu no ta conforme. Esey no ta motibo di 
preocupacion; e ta hasta parti integral di un 
proceso democratico. Esun cu ta sinti su mes 
incomodo cu esey, mester busca un manera 
pa siña acepta. Si no, bida amarga ta sigura. 
Naturalmente cu e medaya aki tambe tin un 
otro banda, y analisando y balorando ambos 
banda nos mester por separa argumento 
cu ta make sense, y e otronan cu no ta den 
e categoria ey, laga nos pone asina na un 
manera diplomatico. 

Un di e ultimo capitulonan den e categoria 
aki ta e espacio cu gobierno tabata pagando pa 
aloha Rietveld Academie. Mester bisa cu e ta 
un edificio bunita, cu ta añadi balor na e parti 
di ciudad unda e ta situa. Ohala nos tabatin 
suficiente recurso pa sistematicamente 
inverti den e parti monumental di nos 
ciudadnan, pasobra den esaki na San Nicolas 
tin hopi trabao ta warda nos ainda. Riba su 
mes e ta mustra manera un bon localidad pa 
establece un academia of un scol preparatorio 
pa academia. Pero, manera cu tur cos den e 
mundo aki, nos mester haci un balans entre 
loke ta pone disponibel na recurso publico 
pa un proyecto asina, y kico ta e beneficio cu 
nos ta haya di esaki. Y kico e evaluacion ey ta 
bisa nos? 

Prome asunto ta, cu a hinca algo mas di 4 
miyon florin den e scol of studio aki, durante 
5 aña, segun cifranan cu nos ta kere cu ta 
confiabel. Y segun nos a comprende, e suma 
considerabel aki, tabata pa atende un grupo 
cu no ta surpasa conteo di e dedenan di dos 
man. Ademas, si nos ta comprende bon, e 
scol no ta un opleiding na nivel HBO, sino 
un tipo di ‘prep school’ pa prepara studiante 
pa tin miho oportunidad pa cualifica pa 
drenta un opleiding di arte den exterior. 
Honestamente, nos ta kere cu ainda e meta 
di prepara studiante pa e continuacion di un 
tal estudio den exterior ta un meta cu por 
considera pa subsidio, pero no na e nivel di 
gasto aki, ni na e nivel di output aki. 

Nos mester tuma na cuenta cu e ministro, cu 
nos gusta su persona o su partido si of no, tin 
e responsabilidad pa mas di 20.000 persona 
cu ta siguiendo un of otro forma di enseñansa 
na Aruba. Pa nan tur hunto, e ministerio tin 
un presupuesto cu pa e aña aki ta yega na 


Afl. 287 miyon. E gastonan di e scol aki ta 
comparabel cu e gastonan cu nos tin cu nos 
opleiding tecnico. Den presupuesto 2018 nos 
ta mira nan cataloga pa mas o menos e mesun 
suma aki, cu hopi mas alumno. Nos tin otro 
ehemplo: un kleuterschool completo cu ta 
opera cu Afl. 1,4 miyon pa aña; cuanto mucha 
nan tin? No binti o trinta... Otro ehemplo: 
Universidad di Aruba ta opera cu algo di Afl. 
11,5 miyon pa aña. Cuanto studiante nan 
tin? Den careda di 500, si no ta mas? Y esaki 
ta universidad mes, no su prep school, si e 
tabatin uno. 

Ban bisa cu nos ta gastando, calcula a base di 
e cifranan aki riba, un promedio di alrededor 
di Afl. 14.000 pa aña pa cada cupo na cualkier 
scol, grandi o chikito. Y den e caso di e 
prepschool aki, nos ta gastando mas di Afl. 
80.000 pa aña per capita, prome cu e par di 
alumno aki por cuminsa cu un opleiding 
di berdad, na otro pais, cu ta costa nos hopi 
menos, beca completo plus pago completo di 
e gastonan di e academia cu nan lo bay...Si 
tabatin un ministro cu lo purba defende un 
maneho asina, nos lo a sugeri pa e entrega su 
retiro. Y ainda e ministro concerni no a dicidi 
di elimina e opleiding pero a djis insisti cu 
nan no ta keda den un local asina caro, cu e 
tamaño di e scol no ta hustifica esaki. 

Naturalmente lo tin e critica cu den otro 
asunto gobierno ta sigui gasta placa sin cu 
tin hustificacion. Esey por ta berdad y segun 
cu nos ta bay topando e casonan ey, nos lo 
duna nos opinion. Pero esey no ta implica cu 
unda un ministro ta purba baha gasto unda 
gasto halto no ta hustifica, ta core critica su 
maneho, sin pensa un rato si e asunto ta algo 
cu por defende, na prome luga. Esaki ta pasa 
ora hende ta pensa solamente den un cuadro 
mental di solidaridad partidario. Mescos 
tur e añanan ey a apoya e tipo di locura aki, 
scondiendo e cifranan real cu comunidad 
mester a paga pa e proyecto di prestigio 
aki, awor ta core sali pa purba defende lo 
indefendibel. 

Y ainda e ministro a keda cu un tarea pa 
cumpli. Na su debido tempo e lo mester 
laga evalua si e curso aki ta cumpli cu e otro 
normanan, di calidad, di efectividad, etc.. 
Pero nos ta sugeri pa e laga e asunto aki fria, 
y duna e curso un oportunidad pa proba su 
mes. 

America Latino: Mercosur ta condena violencia na Niearagua 

(Infobae/NTN24) 

Den un comunicado 
e presidentenan di e 
paisnan miembro di 
Mercosur a fi condena tur 
tipo di violencia’ y ta 
anima gobierno y pueblo 
di Nicaragua pa reanuda e 
dialogo nacional coordina 
pa Conferencia Episcopal. 
Esaki cu e obhetivo di yega 
na consenso encuanto un 
solucion pacifico pa e crisis 
grave y apoya e esfuersonan 
di cooperacion na nivel di e 
Comision Interamericano di 
Derecho Humano (CIDH), 
pa e investigacion y 
esclarecimento di e hechonan 
di violencia. 


Tambe, a subraya e 
importancia di Tomenta 
paz, reestablece e clima 


di convivencia pacifico, 
respeta institucionalidad 
democratico y garantisa e 


derecho di e ciudadania di 
manifesta’. Pa conclui, e 
mandatarionan a expresa nan 
solidaridad cu e familiarnan 
di e victimanan di e hechonan 
di violencia. 

Mientras tanto, e acuerdo 
parcial conveni den fin di 
siman pasa, no a termina 
cu e violencia di forsanan 
di siguridad contra e 
manifestantenan. Di otro 
banda, e protestantenan no 
a bandona tur blokeo cu tin 
riba e careteranan den henter 
e pais. 

Nicaragua ta sufri di e crisis 
politico mas violento desde 
decada di 1980, tempo cu 
Ortega tabata presidente 


tambe, despues di e triunfo 
riba dictador Anastasio 
Somoza. 

E protesta contra e 
mandatario, cu tin 11 aña 
na poder, y su esposa y 
vice-presidente, Rosario 
Murillo, a cuminsa dia 18 
di april pasado, contra un 
reforma di seguro social, y e 
contesta violento di gobierno 
contra e manifestantenan 
pacifico, a causa un reaccion 
di resistencia den henter e 
pais, cu blokeo di caretera y 
barionan, paralisando e bida 
economico pa gran parti. Te 
awor a registra por lo menos 
170 morto den dos luna di 
confrontacion. 


Colombia: Ken ta Ivan Duque y Martha Lucia Ramirez? 


(Infobae/ElColombiano) 
- Ivan Duque cu a bira 
e presidente nobo di 
Colombia cu mas di 10 
miyon voto, ta un hurista 
di 41 aña, casa y cu tres yiu 
muhe. Su amor pa politica 
ta debi na su tata cu tabata 
ministro di energia y mina, 
desde cu e tabata mucha e 
tabatin interes pa lectura 
y debate. 

E1 a cuminsa su carera 
profesional na 1999 como 
consultor huridico na 
Corporacion Andina di 
Fomento y despues tempo 
cu presidente Juan Manuel 
Santos tabata ministro di 
fmancia e tabata un di su 
asesornan. Di aña 2001 pa 



2013 el a traha na Banco Interamericano di Desaroyo 


y na 2104 el a regresa 
Colombia pa cuminsa su 
carera politico, como senador 
pa e partido di Alvaro Uribe, 
cu e ta considera su amigo y 
mentor. Den menos di cuatro 
aña el a pasa di principiante 
den politica pa candidato 
presidencial. 

Su triunfo ta acompaña di 
varios hecho historico: su 
victoria tabata esun cu mayor 
votacion den historia di e 
pais, mas di 19,5 miyon di 
voto, e ta e lider mas hoben 
cu a yega na dirigi e pais y cu 
e invitacion na Martha Lucia 
Ramirez den su formula, el 
a posiciona e prome muhe 
vice-presidente di Colombia. 
Sra. Lucia Ramirez tambe 


ta hurista di Universidad 
Javeriana, cu specialisacion di 
derecho comercial y direccion 
halto empresarial, y tambe 
di derecho fmanciero. Na 
1991, el a bira vice-ministro 
di comercio exterior den 
gobierno di Cesar Gaviria, 
pa despues ocupa e cargo di 
ministro cu Andres Pastrana 
di 1998 pa 2002. 

Den e siguiente gobierno di 
Alvaro Uribe Velez el a keda 
designa como ministro di 
defensa y el a converti den e 
prome muhe den historia di 
e pais pa ocupa e cargo ey. Na 
2010, el a ser presenta como 
candidato presidencial pa 
Partido Conservador, pero el 
a ser derota pa Noemi Sanin. 


Nacionnan Uni: Comision pa investiga violacion derecho humano 



(lapatilla.com/Infobae) 
E alto comisionado 
di Organisacion di 
Nacionnan Uni (ONU), 
Zeid Ra’ad al Hussein, a 
solicita ayera e creacion 
di comision pa reuni 
evidencia di violacion 
grave cometi na 
Venezuela y Nicaragua 
contra derecho humano y 
normanan internacional. 
Venezuela ainda ta un 
tema latente pa e tema di 
derecho humano, ya cu 
presidente Maduro a nenga 
autorisacion pa entrada di e 
representantenan di Zeid den 
teritorio Venezolano, pa nan 
por haci nan investigacion, 
mientras e crisis na Nicaragua 
a cuminsa alerta comunidad 
internacional recientemente. 
Sr. Zeid lo bay publica 
den e proximo dianan su 
investigacion di derecho 
humano na Venezuela, cual 


el a elabora cu informacion 
di fuente confiabel, recogi di 
testimonio y entrevistanan cu 
persona cu a sali di e pais. 

E crisis na Nicaragua ta mas 
violento, e alto comisionado 
a denuncia cu C practicamente 
tur e victimanan ey tabata 


na man di e forsanan 
di polis of di gruponan 
pro-gubernamental, 
incluyendo e participacion di 
francotirador’. 

Nan mester considera un 
investigacion urgente di e 
violencia politico na e pais ey, 


cu a cobra bida di no menos 
di 178 persona, y 1500 herido, 
ademas di e personanan 
secuestra y disparce. P’esey 
Zeid a solicita presidente 
Ortega pa acepta e entrada di 
e observadornan di derecho 
humano pa nan por realisa un 


evaluacion di e situacion. 
12.000 Venezolano a solicita 
asilo politico na Europa den 
2017 

Segun e informe anual di 
Oficina Europeo di apoyo pa 
Asilo (EASO) cuaserpresenta 
dialuna, 12.000 Venezolano a 
pidi proteccion internacional 
na 2017 na Union Europeo, 
aumentando asina na 155% 
compara cu e aña anterior. 

E informe ta destaca e 
aumento di solicitud desde 
aña 2014 tempo cu a presenta 
100 solicitud pa aña. Di e 
12.000 solicitudnan na 2107 
solamente 0.33% di nan a 
pidi asilo anteriormente. 

E exodo masivo di Venezolano 
den mundo ta debi na e 
gran crisis economico y 
politico, cu ta reinando den 
e pais, ademas di escasez di 
medicamento y cuminda. 

Bahamas: Manifestacion grandi contra aumento di impuesto 



(CaribbeanNewsNow) 
- Casi un demostracion 
contra aumento di tarifa 
di BTW (VAT: Value 
Added Tax) a termina den 
un rebelion completo na 
Nassau, capital di Bahamas. 
Centenares di manifestante 
a reuni, a tuma baricadanan 
di metal cu tabata separa nan 
di forsanan di siguridad y 
di parlamento, den protesta 
contra e aumento di e VAT 
di 7,5% pa 12 porciento, poni 
pa bin na vigor dia 1 di juli, 
inicio di e aña fiscal nobo. 
Esaki banda e propuesta 
pa impone impuesto riba 
operador di wega y loteria. 
E protesta, organisa y 


dirigi pa e activista local y Bahamas, Island Luck, como 
anterior senador, Rodney talk-show host pa e canal 
Moncur, cu actualmente ta di television di e operador, 
traha cu un di e operadornan Island Luck Television 
mas grandi di loteria di Studios, a subi caya cu un 


show den solidaridad cu e 
manifestantenan cu tabata 
gritando consigna manera 
‘Keep ya corned beef’ un 
di e temanan di e propuesta 
pa suavisa e aumento 
di impuesto, bahando 
impuesto di importacion y 
kitando VAT riba entre otro 
corned beef, di un lista di 
producto di canasta basico 
cu lo ta probecha di esaki. 
E protesta a crece mientras 
e operador di Island Luck, 
Sebastian Bastian, cu ta 
tambe presidente di e 
Bahamas Gaming Operators 
Association, a permiti su 
empleadonan atende e 
protestay a obliga nan tuma un 


dia liber involuntario pa esey. 
Sr. Bastian a bisa cu mas di 
3.000 cupo di trabao tabata na 
peligro si e tax riba wega di 
placa sigui, poniendo e sector 
y miles di bida di ciudadano na 
riesgo, cu a bira dependiente 
di e sector pa nan empleo. 
E sector, proyecta pa genera 
entre US$700 miyon y $1 
biyon, tabata un blanco 
primordial pa e propuesta 
nobo di impuesto di gobierno 
di Free National Movement 
(FNM) cu ta haya cu e 
industria ta paga mucho 
poco impuesto y tabata 
mal supervisa pa anterior 
gobiernonan, operando 
prome ilegalmente como 


Chile: 3700 persona ta muri pa aña debi na contaminacion ambiental 


(LaRepublica) - E 
ciudad capital Santiago 
ta actualmente bao di 
medidanan di control 
ambiental pa e tercer 
dia consecutivo, debi na 
e fuerte contaminacion 
ambiental na e pais,den 
e region di e capital; 
asina a ser informa pa su 
gobernacion. 

E ciudad a ser poni bao ‘pre- 
emergencia’ ambiental desde 
diasabra pasa, debi na tur e 
condicionnan di ventilacion 


desfaborabel registra durante 
henter e fin di siman. 

E medida ta prohibi e ‘uzo 
di calefactor y stoof di 
leña den henter e Region 
Metropolitano’ y a ordena e 
paralisacion di 1.281 fuente 
di contaminacion industrial 
fiho, y tambe ta restringi cu 
20% e circulacion di vehiculo. 
A retira di caya 300.000 auto y 
otro tipo di transporte, como 
tambe a reduci e actividadnan 
fisico na tur e scolnan. 


Ta decreta e medida ora tin 
11 stacion di monitoreo 
di e ciudad, di 7 miyon 
habitante,cu ta marca un 
nivel di contaminacion di aire 
entre 300 y 499 microgram 
di particulo dañino pa meter 
cubico. 

E mal calidad di e aire ta 
responsabel directamente 
di cerca di 3.700 morto di 
Chileno pa aña y di un gran 
cantidad di enfermedad, cu ta 
afecta mas gravemente hende 
di edad halto y mucha. 



Cuba: Derame di petroleo den Bahia di Cienfuegos 


(CiberCuba) - Dia 28 di 
mei pasa, tabatin un derame 
di petroleo den bahia di 
Cienfuegos, cu no a bira 
conoci y awor, tres siman 
despues, gobierno di Cuba 
no ta haya e asunto di algun 
importancia. E piscadonan di 
e region ta pensa diferente. 
Segun Jose Fidel Santana 
Nuñez, vice-ministro di 
e Ministerio di Ciencia, 
Tecnologia y Medio 
Ambiente (CITMA), no por 
papia di afectacion concreto 


di e biodiversidad. 

Asina el a splica esey den 
declaracion recogi pa e diario 
oficialista Juventud Rebelde. 
Den e sentido ey el a detaya 
cu ; te awor no ta reporta e 
presencia di hidrocarburo 
den e area protegi di e refugio 
Laguna de Guanaroca’. 

E medio cita ta papia di c 13. 
000 metro cubico diawa 
mezcla cu azeta, procedente 
di e Refmeria di Petroleo 
Camilo (Cienfuegos)’, pero 
ta minimalisa e daño. 


Den e sentido aki e 
representante di gobierno 
di Cuba a bisa cu no tabatin 
prueba di e existencia di pisca 
morto o di parha afecta. 
Santana Nuñez a indica cu 
c por observa cierto afectacion 
den algun zona manera e 
manglarnan mas cerca di e 
industria’, pero en todo caso 
el a defende cu ‘nan no ta pasa 
di apreciacion preliminar’. 
“Den e resto di e bahia, di 
un o otro forma, por mira 
e marcanan laga atras pa e 


derame den muelle, muraya, 
raiz di mangel, desperdicio 
solido y riba e vegetacion di 
e oriya di a lagun”, el a añadi. 
Den e dianan despues di 
e suceso e bisiñanan di e 
comunidad Castillo de Jagua 
ya a mustra nan preocupacion 
pa e derame di crudo, debi 
na e piscinanan di residuo di 
e refmeria cu a bay over pa 
motibo di e yobida excesivo di 
e tormenta tropical Alberto. 
“Aki tur cos a caba pa nos 
pa varios aña”, un di e 


piscadonan di e zona afecta a 
lamenta. 

E piscadonan di e pueblo 
aki, situa dilanti e bahia di 
Cienfuegos y na como 10 
kilometro di e centro di 
ciudad, tin miedo cu e holo 
fuerte tambe ta bay afecta e 
salud di e habitantenan. 
Cienfuegos tabata un di e 
provincianan mas afecta pa e 
tormenta Alberto. Mayoria di 
su pueblo y municipio nan a 
keda in comunica debi na e 
inundacionnan. 

FMA a bishita na Cas di Aruba 



DEN HAAG - Reciente- 
mente director di Fun- 
dacion Museo Arubano 


(FMA) Anky Vrolijk y 
Curator di FMA Renwick 
Heronimo a realisa un 


bishita na Cas di Aruba. E 
meta general di e comb- 
ersacion tabata pa FMA 
- pa cuminsa un comber- 
sacion pa asina investiga e 
posibilidadnan pa sosten 
mutuo relaciona cu e pre- 
sentacion di nos herencia 
cultural di e miho forma 
posibel. 

Na e ocasion aki e ehecu- 
tivonan di FMA a papia cu 
minister plenipotenciario 
Guillfred Besaril y cu repre- 
sentante di Aruba na Union 
Europeo Eddy Paris. FMA a 
bisa di ta mira un papel im- 
portante pa e minister pleni- 
potenciario pa Aruba den Re- 
ino unda cu por haya acceso 
na un network di contac- 
tonan sumamente valioso pa 
Aruba relaciona cu e aspecto 
di herencia cultural cu otro 


mimsteno y orgamsacionnan. 
Esaki ta segun e comunicado 
cu nos a ricibi. 

Tambe a papia riba e aspecto 
di Arubahuis como un posi- 
bel showcase di locual Aruba 
tin pa ofrece y posibilidadnan 
pa colaboracion den esaki. 
‘Tabata sumamente placen- 
tero pa dialoga riba e aspec- 
tonan humano, social cultural 
y politico cu un minister cu ta 
representa un biento fresco, 
entusiasmo, y tactica pa cu e 
reto cu e funcion nobo aki ta 
trece cu ne’, asina e director 
di FMA Anky Vrolijk a bisa 

Sra. Vrolijky sr. Herononimo 
di FMA tambe a hiba comb- 
ersacionnan cu representante 
di Aruba na Union Europeo 
Eddy Paris. Cu sr. Paris a pa- 
pia di e aspecto di herencia 
cultural comparti cual ta e as- 


pecto cu ta forma e brug en- 
tre Aruba y Union Europeo. 
Relaciona cu esaki Fundacion 
Museo Arubano a indica dos 
proyecto specifico pa cual lo 
haci peticion den e proximo 
añanan na Union Europeo y 
cual ambos ta pertenece na e 
herencia comparti aki. Anky 
Vrolijk: ‘E interes, conoce- 
mento y afmidad cu nos her- 
encia cultural ta representa, ta 
mustra di por duna forsa na 
e peticionnan aki. Ta na nos 
generacion e responsabilidad 
di salvaguardia e herencia 
cultural di Aruba pa futuro 
generacionnan.’ 

Como aprecia pa e bunita re- 
cepcion Anky Vrolijk a haci 
entrega di un ehemplar di 
e buki “Het Oude Fort van 
Aruba” di dr. J. Hartog na 
Minister Plenipotenciario 
Guillfred Besaril. 


James Finies: Ban mantene region di Caribe liber di guera y conflicto 



KRALENDIJK - Reciente- 
mente NKBB a dirigi un 
carta urgente na e secre- 
tario general di Caricom, 
sr. La Rocque relaciona cu 
e situacion actual di emer- 
gencia y insiguridad pa e 
habitantenan di e islanan 
Bonaire, Corsou y Aruba. 
Na unda na e momenton- 
an aki ta reina e temor cu 
Hulanda ta uza e islanan 
ABC pa cuminsa un pro- 
vocacion cu por conduci 
na un conflicto arma den 
Caribe y e region di sur 
Amerika. Recientemente 
diferente material pisa di 
armada Hulandes, inclu- 
sivo vehiculonan a wordo 
desborda na e waf di Cor- 
sou. 

Caricom y e region di Ca- 
ribe ta aspira integracion y 
unidad di Caribe. Ademas a 
sa di mantene su posicion di 
ta den mundo un di e unico 
regionnan cu ta liber di guera 
y conflicto. Gran parti di 
economia y forma di sobre- 
vivencia di e cashonan di Ca- 
ribe ta depende di turismo. 
Sinembargo e presencia di e 
Hulandesnan cu a rebiba nan 
agenda agresivo pa decolonisa 
y a inicia esaki na 10-10-10, 
na momento cu a desintegra 
Antias Hulandes y a anexa 
y decolonisa e islanan mas 
chikito/ indefenso esta: Bo- 
naire, Saba y Sint Eustatius 
loke por conduci na un crisis 
den Caribe y resulta den is- 
lanan cu Apartheid. Esaki ta 
segun e comunicado cu nos 
a ricibi. 


E gobierno Hulandes nobo 
cu a sinta na Maart 2017, a 
apunta sr. Knops den e fun- 
cion di secretario di estado 
den e gobierno di reino. Sr. 
Knops ta un ex militar expe- 
riencia den funcion di teni- 
ente kolonel. Conforme su 
curiculo e tabata activo den e 
guera na Irak. Su credencial- 
nan di guera aparentemente 
ta ideal pa ehecuta e agenda 
Hulandes den Caribe. Na 
luna di februari di e aña aki, 
pa medio di un decision no 
democratico di e parlamento 
Hulandes, sr. Knops a enca- 
besa un accion di abuso no 
democratico, na unda nan 
a presenta na St. Eustatius 
cu 40 polis bon arma y den 
haf un barco di guera riba 
standby. Di e forma ey a ba- 
sha abou e gobierno legitimo 
democraticamente eligi y a 
apunta un mandatario den un 
forma no democratico y co- 
lonial pa goberna e isla di St. 
Eustatius. 

Riba 5 juni 2018 ultimo, par- 
lamento Hulandes pa medio 
di un mocion a dicidi di in- 
strui sra. Bijleveld, minister 
di defensa Hulandes, pa con- 
sulta y busca sosten di Fran- 
cia, Gran Bretania y Merca. 
Relaciona cu nan interesnan 
den Caribe; pa crea un forsa 
fuerte y robusto di defensa 
y cuminsa cu militarisacion 
di islanan ABC. Na e mo- 
mento aki tin ekipo militar 
pisa cu e pueblo a experiencia 
cu no ta trata di un situacion 
normal. Temor ta biba cerca 
e pueblonan cu nos islanan 
ABC ta wordo involucra den 
un posibel conflicto grandi 


arma of hasta guera entre e 
podernan grandi di mundo. E 
instruccion di gobierno Hu- 
landes aki no ta nada straño 
pasobra Hulanda a campaña 
activamente pa drenta conse- 
ho di siguridad di Nacionnan 
Uni, pa e periodo di 2017. 
Sinembargo Hulanda no a 
logra haya suficiente sosten, 
p’esey a drenta un acuerdo cu 
Italia pa comparti e asiento. 
E aña aki si nan a logra bira 
miembro di conseho di sigu- 
ridad di Nacionnan Uni. 

Na april 2018, un delegacion 
di Bonaire y St. Eustatius a 
bishita e secretariado di Car- 
icom na Guyana. Na unda a 
topa cu su embahador Colin 
Granderson. Eynan a denun- 
cia Hulanda su continuacion 
di Colonialismo den Caribe, 
via di anexacion pa medio di 
integra e islanan den consti- 


tucion Hulandes (october 
2017), bou di derechonan 
desigual y contra e deseonan 
di e pueblo di Bonaire y St. 
Eustatius cu a rechasa e sta- 
tus actual den e referendum- 
nan di 2014 y 2015. Prome 
cu esey na 2016 I 2017 a 
denuncia e caso na embaha- 
dornan di Cashonan Uni di 
e paisnan Caribense di An- 
tigua y Barbuda, Cuba, St. 
Vincent y Grenadines, Ven- 
ezuela, Dominica , St. Kitts 
& Nevis, Belize, Bahamas y 
otro miembronan di comite 
special di Nacionnan Uni 
C24. Comienso di aña aki 
tabatin audiencia na Guyana 
y Grenada cu ministernan di 
Asuntonan Exterior y cu e 
gobierno di Surnam. Ademas 
a papia cu e honorabel em- 
bahador sr. La Rocque, sec- 
retario General di Caricom, 
na e conferencia di Caricom 


Cofcor luna pasa na Nasau 
Bahamas. 

Un nota historico di e fecha 
10-10-10, na unda nos pueb- 
lo a wordo pone bek bou di 
gobernacion colonial Hulan- 
des, ta cay ironicamente riba 
e mesun fecha 10 october cu 
ta conmemora e dia di Colon 
pa descubrimento y colonisa- 
cion di e continente America- 
no. Esaki ta un coincidencia 
of nos ta confrontando decol- 
onisacion di Americas. P’esey 
un peticion a sali pa Caricom 
y cashonan di Caribe pa den 
e conferencia binidero di he- 
fenan di estado di Caricom 
na Jamaica, pa papia y yega 
na accionnan/ decisionnan pa 
preveni mas provocacion y 
escalacion di un situacion no 
desea den region di Caribe cu 
ta conoci pa un region di pas. 

InselAir lo cuminsa bula pa Venezuela 



WILLEMSTAD - E aer- 
olinea local di InselAir 
lo cuminsa bula di Mai- 
quetia, Valencia y Punto 
Fijo pa Corsou, esaki lo ta 
pa un tempo cortico. 

A yega na un acuerdo entre 
minister di Financia Corsou, 
Kenneth Gijsbertha y Au- 
toridad di aviacion Civil di 
Venezuela siman pasa. Esaki 
ta segun e fuente Curaçao 
Chronicle. 

E minister di Financia a biaha 
siman pasa pa Venezuela cu e 
representantenan di InselAir 
pa asina asisti na e reunion cu 
e Autoridad di aviacion Civil 


di Venezuela, cu ta si suma 
importancia pa e futuro y e 
supervivencia di e aerolinea. 
Segun Kenneth Gijsbertha, 
e acuerdo pa resumi e vue- 
lonan pa Venezuela ta un bon 
noticia pa InselAir, cual no 
tabata bulando pa e Venezu- 
ela desde maart 2017. 

E debe miyonario cu Ven- 
ezuela tin cu InselAir ta un 
di e motibonan cu e gobi- 
erno di Corsou a forsa aña 
pasa pa inverti 18 miyon 
dollar(33Miyon Florin) den 
e aerolinea. A cambio e gobi- 
erno a haya e derecho over di 
51 porciento di e accionnan 
di InselAir. 


Pa motibo di debenan fman- 
ciero e aerolinea a wordo 
forsa pa stop su vuelonan pa 
varios pais incluyendo Ven- 
ezuela cual tabata un mina di 
ora pa e aerolinea. InselAir ta 
den un posicion fmanciero 
dificil desde 2016,esaki ta 


principalmente como un re- 
sultado di e forsa di trabou 
grandi. InselAir a establece 
su propio departamento di 
mantencion cual no por a 
brinda apoyo pa su mes, un 
administracion fmanciero in 
suficiente y e necesidad di pre 
fmancia vuelonan pa y desde 


Venezuela pa un tempo largo. 

Pa e momento e aerolinea 
ainda tin pa reclama mas o 
menos 67 miyon di dollar 
riba e regulado Venezolano 
Cencoex 


Defensor di pueblo cu hopi critica tocante reconstruccion di Sint Maarten 


DEN HAAG - Defensor di 
Pueblo Nacional tin hopi 
critica riba politica di Den 
Haag tocante e recon- 
struccion di Sint Maarten. 
Esaki no ta progresa y e 
isla ‘no ta safe’, asina de- 
fensor di pueblo Reinier 
van Zutphen ta bisa. 

Segun e Defensor di Pueblo 


Nacional politica na Hulanda 
y Sint Maarten mester tuma 
accion rapido pa laga e re- 
construccion cuminsa core. 
“Si aworaki bini un horcan 
chikito cu hopi awasero e 
desaster lo ta enorme”, se- 
gun Van Zutphen despues di 
su bishita na Sint Maarten. 
Esaki ta segun e fuente Ret- 
karibense. 


‘Masha peligroso’ 

E situacion na Sint Maarten 
pa hopi habitante ta ‘masha 
peligroso’ segun Van Zut- 
phen, pasobra hopi cas ainda 
no por wanta ni e horcan di 
mas chikito. 

“Tur hende ta bisa: ‘ta masha 
urgente’ ma mi no ta mira cu 


ta transforma e urgencia aki 
den accion”, segun Van Zut- 
phen. “Mi tin e impresion cu 
tin un of dos proyecto ta cana 
bon, pero e otronan niun 
tiki.” 

Den Haag ta responsabel 
pa e reconstruccion cu ta 
tarda hopi 

E defensor di pueblo ta apela 


na politica di Den Haag pa 
tuma responsabilidad, pa asi- 
na e reconstruccion cuminsa 
mas lihe. “Den Haag a pone e 
cen disponibel t ta nan mes- 
ter percura pa uza e cen bon.” 

Gobierno di Sint Maarten 
mes tambe ta haya critica pisa 
di defensor di pueblo. Nan a 
priminti e ciudadanonan di 
drecha nan dak, pero no ta 
cumpli di niun manera, asina 
Van Zutphen ta bisa. 

Bishita na Islariba 

Defensor di pueblo di Hu- 
landa ultimo dianan a bishita 
Sint Maarten, Saba y Sint 
Eustatius. E motibo di mas 
importante di su bishita ta- 
bata pa e mes mira conta bay- 
endo cu e islanan despues di 
e destruccion di e horcannan 
Irma y Maria na september di 
2017. 

Na Sint Maarten entre otro 
defensor di pueblo Rei- 
nier van Zutphen a papia 
cu prome minister interino 
Leona Marlin-Romeo, presi- 
dente di parlamento, cu dife- 
rente organisacion social y 
tambe cu su colega defensor 
di pueblo na Sint Maarten. 

PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TAHUUR 

na Rooi Bosal 

un trailler 2 camber, 1 baño, 
sala y cushina ta hunto 
“no muebla” pa mas info 
Tel. 592 7934 


TABENDE 

BBQ Grill made in Aruba 
Tipo cylinder y bari 
Prijs 100/ 150/250/300 
Ta entrega a domicilio 

Tel.569 7787 


TAHUUR 

Appt na Seroe Patrishi, 1 
camberfull muebla exclui awa y 
coriente 1 luna + deposito 
pa 1 pareha 

Tel : 582 6618 

SERVICIO PUBLICO 

Se ofrece enfermera para cuidar 
a ancianos o descapacitados 

Tel. 566 3098 

TABENDE 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


SERVIO PUBLICO 

Smart Electric Aruba 
Ta haci tur tipo di trabou di 
coriente di cas, meter apart, 
water heater, ac, etc) 

Tel. 565 6638 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 

TAHUUR 

Studio na Aruba Beach Club 
por acomoda 4 pers. 
Siman 28 di July prijs: $750 
Tel. 582 2320 


TABENDE 

SUV Mitsubishi Montero 
den bon estado Afl.4.000 
Pa mas informacion por yama 
Tel. 597 7815 


TABENDE 

Suzuki Alto 2001 
automatic Fls.2500 
johnnypaesch@gmail.com 
yama pa mas info 

Tel.630 1307 


TA BUSCA 

Trabow part time 
preferibel entre 5 pm - 9pm 
Please yama 
Tel: 564 3588 


FOR RENT OR SALE 
by owner 

1 Bedroom suite at Amsterdam 
Manor Beach Resort week 22 
(26 may-june 2) 2018 
Rent $750 sale: negotiable Info 
Tel. 584 1008/Cel. 594 2502 

SERVICIO PUBLICO 

ta yuda busca cas 
pa cumpra of huur 


Time Share Renaissance 
1 Br wk 45 Room 2553 
Private Island $3.000 
johnnypaesch@gmail.com 

Tel. 6301307 


SERVICIO PUBLICO 

ta drecha tur sorto di Imagen 

Tel. 584 2489 

TA BENDE 

un electric bike, top speed 
40 km/hr marca Jetsonbike. 
Poco usa . Awg.3,750 
Pa mas info yama 

Tel. 561 1761 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 

Tel. 566 2687/732 2590 


TAHUUR 

Apartamento grandi 35 m2 na 
San Miguel 5 minuut for di hotel 
area pa 1 of 2 persona so 
Pa mas informacion yama 
Tel.592 2688 


TAHUUR 

Cas, 2 camber, / 2 baño 
Pos Chiquito Afl.3000 
Bista pa lama 
Tel. 592 9966 


SERVICIO PUBLICO 

Pa tur di trabou di verf sea cas 
of negoshi . Trabou garantiza 
Tel: 561 5597 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 
Call 592 5766 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


Tel. 563 1449 


TA BENDE 

Varios Terrenos propiedad di 
diferente tamaño na Tamarijn cu 
caminda di klinker. 

Tel. 582 8080 


SERVICIO PUBLICO 

Mi ta ofrece pa cuida mucha y 
hende grandi, haci cas limpi, 
mentenimento di beauty salon, 
ayudante di cushina, vendedora 

Tel. 748 7066 /748 7041 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 


TABENDE 

un cas na Wayaca Residence 
3 camber, 2 baño. 

Af1.525.000 (negociable) 
Tel. 592 9966 


TABENDE 

Toyota RAV 4 Four ATM airco, 
full equip fog lamp Ist owner 
2013 incl seguro + num full 
aña+ keurg F.26.900 Discutible 

Tel. 733 4448 


TAHUUR 

Cas di 3 camber 
na San Nicolas 
Tel: 563 1449 


TAHUUR 

La Cabana Timeshare 
1 camber di 29 di maart te 6 
april Semana Santo 

Tel. 583 8132/641 6184 


TABENDE 

Plastic septic tank 
1000 gallon 3500 
Si ta interesa por yama 

Tel. 741 7262 

TABENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 
Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


SERVICIO PUBLICO 

Psychic Riley let me help solve 
your problems in love marriage 
finance career and family with 
immediate results 
Call 001 747271 9899 
wyattearp14@sbcglobal.net 


SERVICIO PUBLICO 

Ta furra tur sorto di stoel 
tambe dashboard di auto/porta 
Trabouw garantiza, hopi varie- 
dad di tela 

Tel. 746 0518 


SERVICIO PUBLICO 

Mr Facunda clarividente/ 
Santero. Tur problema tin so- 
lucion trabou 100% garantisa 
Reuni amor, kita mala suerte 

Tel. 740 2206 


TABENDE 

stove nobo marka 
Whirlpool prijs 575 

Tel. 743 5373 


TABENDE 

una bicicleta marka Hugs nobo 

Tel. 566 1840 


TABENDE 

Tereno eigendom 1187 m2 

Tel. 563 1449 


TABENDE 

Tereno comercial na TL. 
Prijs 175,00 m2 
Uno di 1056 m2 awg 
273.300,00 otro di 
1000m2 awg 175.000,00 
Tel. 593 2952 


AB0NA PA SOLAMENTE AFL. 35,- PA LUNA Y RICIBITUR DIA B0 CORANTNAN PREFERI 



Yena aki bao e siguiente informadon 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na oficina di Bon Dia Aruba. 
. □ Pone den Box. 

□ Tira den Cura. 

CH3Luna CHóLuna IHI 1 aña 


Yama na telefon: 582-7800 of manda un email na accounting@b ondia.com 

www.bondia24.com 


Telefon 

Nombercompleto: 

Adres di entrega:. 

Adres di cobranza: 

Pago Adelanta: 

‘Haci Paz cu Bo Pasado’ 


ORANJESTAD - Bo sa 
pensa cu tur cos malo cu 
por pasa ta pasa y nan ta 
pasa cu bo? 

Cu abo ta e persona mas infe- 
liz riba mundo y cu oportun- 
idadnan nunca ta traha pa bo? 

Portanan cu mester habri ta 
cera den bo cara. Amistadnan 
cu ta laga bo na caya. Hef- 
enan cu no ta mira bo balor. 
Tin algo universal cu ta wanta 
bo pega hustamente unda bo 
ta awor den bida? 

Bo ta sinti cu bo bida semper 
ta bay ta asina? 

Bo ta sinti manera un fayo 
como persona? 

Bo ta preocupa pasobra nun- 
ca bo ta parce di bay ta feliz 
den bo bida? 

Bo ta haya stress paso segun 
bo no tin control pa cambia 
nada? 

Bo ta sinti cu cosnan ta asina 
inhusto toch. Bo ta puntra bo 
mes dicon e cosnan malo aki 
semper ta pasa cu bo? Con 
bin otro hendenan ta exitoso 
y abo no? 

Si locual ma menciona ta sin- 
ti familiar pa bo, kisas ainda 
bo ta afecta door di circun- 
stancianan di pasado cu a laga 
bo ta sinti indefenso, spanta 
of inadecua- y bo ta bay keda 
re-experienciando e senti- 
mentonan aki te ora bo haci 
algo pa cambia nan. 

Awel con esaki ta traha nos 
kisas ta puntra nos mes? E 
contesta corecto lo ta nos ta 
auto sabotiando nos mes. 

Kico esaki kiermen? 

Comportacion ta wordo bisa 
di ta auto sabotahe ora e ta 
crea problemanan y ta inter- 
feri cu metanan a largo plaso. 
E forma mas comun di auto 
sabotahe ta procrastinacion, 
auto medica cu droga of al- 
cohol, come pa trankilisa bo 
mes, y formanan di lesiona 
bo mes manera corta. 

Con auto-sabotahe ta 
traha? 

E no ta un misterio grandi. 
Hopi di nos conoce esaki. 
Kisas nos conoce un hende 
cu a kita foi scol net prome 
cu su examennan. Un mucha 
cu tawata stima y verwend 
pero cu a perde contacto cu 
su familiarnan. Un hende cu 
tawata sigur di su mes pero 
cu a bira co dependiente. 


Kico a pasa? E hendenan aki 
a stop di pensa riba nan mes 
di un manera positivo como 
presupuesta na situacionnan 
di pafo cu ta presenta cu ta 
for di nan control. Tin biaha 
nan ta hendenan cu tawata 
semper orguyoso di nan mes, 
pero cu awor ta sinti cu un 
hende a kita e orguyo ey for 
di nan. 

Tur e cambionan dramatico 
aki por bin di algo hopi chiki- 
to y insignificante un cambio 
den situacion di vivienda por 
haci cu un hende no ta sinti 
mas como parti di famia. Paso 
un hende den cas constante- 
mente ta critica un persona, 
e por perde confianza den su 
habilidadnan. Y door cu e ta 
perde su siguridad, e ta bira 
cronicamente insigur. 

Na luga di sinti cu e ta un 
persona di balor, cu bon 
prospectonan pa bida. E por 
cuminsa pensa riba su mes 
manera rechasa, cu nan no 
kier e of cu e ta menos cu 
otro(nan). 

Tin hobennan, cu no ta ekipa 
pa deal cu esaki. Asina ta nan 
ta rebeldia y nan bida ta cum- 
insa bay lihe abou. 

Tin hendenan cu ta sabotia 
nan trabou, nan no por wanta 
na nada djis pa algun luna. 
Nan ta sabotia scol via di drop 
out. Y den relacionnan, nan 
ta atrae esunnan di mas malo 
cu tur, cu e agenda consciente 
of inconsciente di wanta nan 
mes un victima. 

Pero con bo ta cambia es- 
aki? 

Hopi biaha hendenan ta yega 
na cay hopi abou y e ora bo 
tin dos escogencia: Bo ta rindi 
of bo ta bisa ta basta. Y bo ta 
cuminsa pa cambia e manera 
cu bo ta pensa tocante cosnan 
y haci algo pa radicalmente 
mehora bo bida. 

E hendenan cu bisa ta basta 
ta raporta cu nan bida a dje 
bira full un rond. Nan a bay 
di nada por ehempel pa un 
matrimonio feliz, ta mayor, 
un cas amoroso y un carera 
fantastico. 

Locual por yuda bo surpasa 
bo programacion negativo 
y problemanan di confianza 
den bo mes ta wordo men- 
ciona aki bou. Si bo ta sinti cu 
bo a nace un victima, y biba 
un bida yena cu rabia y ama- 
rgura, e stapnan aki bou por 
traha pa bo. 


Dicon ‘djis laga bay’ no ta 
e miho conseho 

Hopi biaha bo ta tende hen- 
denan cu ta bisa cu nan a 
wordo bisa pa laga cosnan 
di pasado bay y cuminsa di 
nobo, pero hendenan real- 
mente tin problema pa haci 
esaki. Si e cosnan den bida 
tawata asina simpel.... 

E cosnan di pasado a pasa y 
a pasa cu bo. Bo mester ta 
un sorto di superhumano, 
of un mashin, pa pensa cu e 
no tawata tin efecto riba ken 
bo ta. Y laga bay, manera cu 
nunca nada a pasa, ta nenga 
su influencia riba bo bida. 

Hendenan cu ta purba ne- 
nga e efecto di un experiencia 
di pasado ta uza un strategia 
yama coping represivo, y e 
cosnan aki tin un habito fas- 
tioso di bin bek pa bo ora me- 
nos bo ta spera. 

Bo mester acepta locual a 
pasa, compronde con e la 
afecta bo, pero haci sigur cu 
bo ta dun’e e luga unda e 
ta pertenece den pasado. E 
hecho cu e ta eynan no kier- 
men cu bo mester keda hun- 
ga e mesun situacionnan den 
bo bida. Bo por haci esco- 
gencianan diferente, pensa na 
maneranan diferente, y sigui 
bay dilanti... 

Ta na paz of ta fuerte? 

Di mes nos tur den bida kier 
ta na paz y calmo, pero tin 
biaha esaki djis no ta posibel, 
specialmente ora bo a pasa 
den experiencianan traumati- 
co. Nos no tin e habilidad pa 
djis haci tur cos cu nos a pasa 
aden desaparece. 

So siguiendo ora cu ya caba 
nos a reconoce, nos ta pasa 
riba kico e la duna nos- y 
maske esaki ta parce dificil tin 
biaha, e la duna nos forsa. 

Tin hende den e mundo aki 
cu nunca mester a deal cu e 
cosnan cu abo mester a deal 
cu ne. Kisas bo a deal cu cos- 
nan cu nan no por ni imagi- 
na. Esey ta duna bo un rason 
pa ta orguyoso di bo mes, y 
un perspectiva full diferente 
riba kico dificil realmente ta. 

Tin hende ta pasa den yen 
cosnan como problema ini- 
cial, pero e cosnan ey mes ta 
provee e forsa pa nan surpasa 
retonan cu nan ta topa den 
bida, y ta hunga un rol grandi 
den duna nan e confianza y 
habilidad pa logra nan meta- 
nan. 


Acepta ken bo ta, pero ken 
bo ta? 

Siguiendo for di e punto aki 
riba ken bo ta awor y con bo 
ta wak bo mes? 

Kisas bo tawata victima den 
pasado, pero ainda bo ta aki- 
nan, a pesar di tur cos cu 
mundo a tira riba bo. Den 
mi opinion, bo ta un sobre- 
viviente. Kisas bo no ta sinti 
esaki, pero bo ta fuerte. 

Bo por tuma e forsa, y ta 
orguyoso di e persona cu a 
sobrevivi e retonan. Bo por 
scoge con bo ta mira bo mes. 
Bo kier mira bo mes manera 
un victima indefenso di cir- 
cunstancia of manera un 
hende cu ainda ta para, ainda 
ta bringa, ainda ta crece, ainda 
ta riba e biahe pa haci bo bida 
sinti miho y no cede? 

Sigur, e mucha insigur ainda 
ta un parti den bo. Y awor 
kisas e ta tambe e persona 
cu a logra un bon bida, tin e 
siguridad y exito cu semper e 
tawata kier. 

Manera nos ta pordona esun- 
nan.... 

Un otro conseho cu hende sa 
duna: lubida locual a pasa cu 
bo. Lastimamente, tin cosnan 
cu ta mas duro pa pordona cu 
otronan, asina ta cu e cerebro 
lo bringa esaki. 

Si un hende a haci bo daño 
anto bo ta biba cu e conse- 
cuencianan, acepta locual ta 
inaceptabel por mantene bo 
den e estado di victima mane- 
ra cu, un biaha mas, bo djis 
mester a tum’e. 

Di mes, e berdad ta, door di 
keda rabia y amarga, ainda bo 
ta haci bo mes daño. Ta irele- 
vante si nan kisas merece bo 
amargura. Nan no ta sufri di 
dje, abo ta. 

Asina ta, ami no lo conseha 
pa forsa pordon. Pero na luga 
di esey, acepta locual a pasa, 
reconoce con bo ta sinti to- 
cante esaki, y despues pone 
esaki tras di bo. Bo no por 
cambia e pasado, pero bo por 
cambia e futuro, y keda pega 
den e sentimentonan aki no 
lo yuda bo bay dilanti. 

Conta bo bendicionnan 
(modifica) 

Maske bo duna un conota- 
cion positivo na bo pasado, bo 
mester sa cu bo bida a wordo 
afecta negativamente. Kisas 
bo tin un peor bida cu bo 
lo tawata tin si esaki no pasa 
den bo bida y ta duro pa sinti 


gratitud pa cosnan mahos! E 
ora con bo por ta gradicido pa 
cosnan cu bo tin awor? 

Ta contento pa e persona cu 
e pasa door di e cosnan aki, e 
sobreviviente, maske bo no ta 
sinti manera un! 

Ta contento pa locual ba 
maneha di logra, a pesar di tur 
cos cu a wordo haci pa stop 
bo. Kisas bo ta sinti cu bo no 
a logra mucho, pero como un 
persona cu ta lesando esaki 
y ta purbando pa cambia bo 
bida, bo a logra e poder den 
tuma decisionnan y bo ta ne- 
nga di cede. 

Ta contento pa e lesnan ex- 
tra cu bo a siña: esun nan cu 
a haci bo balente, cu ta haci 
problemanan nobo mustra 
minimo compara cu cosnan 
cu ba enfrenta caba den pasa- 
do y kisas por pone bo den un 
situacion unda abo por yuda 
otronan cu ta pasando door di 
mesun cos. 

Pensamentonan final 

Bo pasado semper lo keda 
algo cu a pasa bo, esey no ki- 
ermen cu e mester defmi bo, 
restringi bo of dicta bo bida 
futuro. 

Con bo bida lo cambia si 
bo hiba solamente e cosnan 
positivo di bo pasado? Bo por 
busca pa wak bo mes como 
un hende cu a surpas’e, kende 
ta nenga e conceptonan nega- 
tivo di bo mes cu a wordo 
forsa riba bo, kende ta un so- 
breviviente y no un victima? 

Solamente abo tin e poder y 
p’esey bo no ta un victima. E 
unico persona cu por contro- 
la esaki ta abo. 

Traha riba e puntonan bisa 
anterior. Busca di haya sa 
unda bo tin blokeo. Trata cu 
nan. Y sigui. Bo a pasa den 
suficiente cos caba. Ta ora pa 
cosnan bira miho. Bo por! 


People 
who do 
not 

understand 

your 

siience wiil 
ncvrcr 

undcrstand 

your 

words. 

Peaton herida den impacto cu dos vehiculo 



NISSAN 


Innovation 
that excites 


THE100% ELECTRIC NISSAN LEAF. 
YOLTLL KNOWIT WHEN YOU FEELIT. 
TEST DRIVE THE NISSAN LEAF NOW. 


C*aya Erneslo Petronia 21, OranjBsLad, Aruba 

Tel: +297 526-9 500 Email: info#t:opc*r-aru ba.com 


H NissanAruba 


^ Never Buy Gasoline Agam 
S Low Maintenance Gost 
S Zero Emission 
v' Unique Driving Experience 

AWG 68,800 EXCL. BBO/BAZV 


Z0ira Emission 


ORANJESTAD - Diado- 
mingo anochi a drenta un 
melding cu lo tin un ac- 
cident cu a tuma luga den 
Caya Ernesto Petronia. 

Mesora a manda un patruya 
cu urgencia pa e sitio. Na nan 
yegada nan ta constata cu un 
auto a dal un peaton, kende 
a tabata benta ariba caminda. 
Polisnan mesora a pidi pa 
presencia di ambulance. 

Investigacion preliminario a 
mustra cu e chauffeur di e 
auto KIA, bayendo direccion 
rotonde di Ponton, no a rip- 
ara e persona crusando caya 
na e momento ey, pa cual el a 
dal e peaton cu su auto. 

E cabayero a dal den e wind- 
shield di e KIA, pa despues 
lora bay cay net dilanti di un 
Chevrolet shinishi, cu tabata 
biniendo for di direccion 
contrario. 

Despues di un investigacion 
a bay over na detene e chauf- 
feur di e auto berde Kia. 

Falta di preferencia ta laga dos auto kibra 


ORANJESTAD - Dialuna atardi na e crusada di Ru- 
dolfarendsstraat y Emmastraat, a sosode un accidente 
basta fuerte cu a laga dos auto kibra. 

Polisnan a acudi na e sitio y a constata cu falta di preferencia a 
hunga un rol, unda e suv Kia a subi caminda net momento cu 
un Toyota shinishi ta biniendo for di nort. E impacto tabata 
fuerte unda e Kia a dal basha un cura di cas abou. Ambulance 
a presenta pa atende cu e personanan levemente herida. 




Chauffeur a cay den Bubali Plas 



BUBALI - Den oranan di marduga, e chauffeur di un 
ford pickup a perde control y consecuencia a bay cay 
den Bubali Plas. 

E pickup a keda pega, pero no tabata tin ningun persona 
herida. Takelwagen a presenta na e sitio pa asina saca e auto 
for di e plas. 

Yabinan di Centro di Pesca Zeewijk/Cura 
Cabay pasa pa minister Romero 


ORANJESTAD - Reci- 
entemente minister Ot- 
mar Oduber (POR) hunto 


cu colega minister Chris 
Romer (MEP) a inaugura 
e Centro di Pesca Zeewi- 
jk/Cura Cabay. E proyecto 
aki a costa 2.7 miyon florin 
pa realisa. 

Aki ta unda cu minister Odu- 
bera pasa e yabinan di Cen- 
tro di Pesca Zeewijk/Cura 
Cabay na su colega minister 
Romero. E proyecto aki ta 
beneficio di nos piscadonan 
na Aruba. Awor tin un centro 
di pesca mas pa piscadonan di 
tur bario rond Aruba. Esaki ta 
segun e comunicado cu nos a 
ricibi cu nos a ricibi di minis- 
ter Otmar Oduber. 

Pa locual ta e sitio, minister 
Oduber a splica cu banda di 
ta un centro di pesca, tin un 
beach tambe cu a keda hopi 
precioso, cual e bario com- 
pleto por haci uzo di dje, cu 
ta facilidad tambe pa ‘wel- 
come’ turista den futuro. 
E centro tin espacio tambe 
unda cu den futuro bo lo por 
cumpra bo pisca y disfruta cu 
famia henter. 

Minister Chris Romero cu 
a ricibi e yabinan di e cen- 
tro a menciona cu semper ta 
pensa riba con lo ta bay sigui 
expande riba e bienestar di e 
piscadonan akinan na Aruba, 
cu cada bes ta wordo con- 
fronta cu retonan. Motornan 
ta wordo horta, problem- 
anan riba lama, aumento di 


gasto, entre otro. Teniendo 
na cuenta e ofishi importante 
aki y con duro e ta pa eherce 
considerando e clima den dia, 
y peligernan cu por presenta 
ora cu ta subi lama, pasobra 
hopi ta esunnan cu ta gusta 
come pisca. 

‘Cu e curason cu mi colega 
minster Romero tin tambe 
pa esaki, a papia riba futuro 
proyectonan. A presenta e 
plannan aki den conseho di 
minister unda cu minister 
Romero a presenta e ley di 
iniciativa pa ‘tax holiday’ pa 
piscadonan. Hunto cu eki- 
ponan cu nan mester tin pa 
nan por traha pa yuda nan 
tambe baha gasto cu tin pa 
locual ta ehercemento di e 
ofishi bunita aki.’ 

Na e ocasion a mira pisca- 
donan di diferente bario, San- 
ta Rosa, DOW, DIP y varios 
otro departamento cu a con- 
tribui na e hecho sumamente 
bunita aki. ‘Ta orguyoso pa 
mira y tambe cu por bisa cu e 
fondonan publico a bay na un 
proyecto cu ta na beneficio di 
henter comunidad,’ minister 
Oduber a remarca. 

E mandatario a termina 
gradiciendo tur presente 
specialmente e piscadonan 
y e contratista BIC, pa a en- 
trega e joya di proyecto aki 
cu a wordo realisa. ‘Laga nos 
cuida esaki mescos cu ta nos 
propio cas. Pabien!’ 


Pronostico di tempo 


Tempo: 

Parcialmente nubia cu 
chens pa un awasero pas- 
ahero 

Temperatura maximo 33 
grado Celsius y tempera- 
tura minimo 27 grado 
Celsius. 

Solo lo baha awe nochi 
07:07 pm y lo sali mañan 
mainta 06:15 am. 


Biento: 

Modera te fuerte for di direccion oost te oost- zuidoost; 
forsa 4 te 5 (20 te 39 km/ora, 11 te 21 nudo). Den dia 
fuerte te duro, posiblemente hopi duro den rafaga; forsa 
6 te 7 (40 te 61 km/ora, 22 te 33 nudo) 

Situacion general di tempo: 

Humedad disponibel den nivelnan mas abou di atmos- 
fera lo por pone nubianan aumenta cu chens e ora ey pa 
un awasero local den proximo 24 ora. Un ola tropical 
lo drenta parti oost di Caribe den curso di awe nochi 
laat y mañan diamars y lo pone e chensnan pa awasero 
aumenta memey di e siman aki. Mas aleu por bisa cu e 
diferencianan di presion di aire den Caribe cu a causa bi- 
ento duro den region, a disminui un poco i pa e motibo 
aki a cancela e 

Aviso pa biento duro y lama localmente bastante bruto. 

Condicion di lama: 

Olanan di lama lo ta for di direccion oost cu haltura di 4 
te localmente 7 pia; e olanan di mas halto lo ta na costan- 
an oost, noordoost te noordwest di e isla. A pesar cu e 
aviso pa biento duro y lama localmente bruto a wordo 
cancela ta suplica operadornan di boto chikito pa pro- 
cede cu cautela riba lama habri. 

Edgar Croes a ricibi e di 59 cas di Aruba Lions Club 



ORANJESTAD - Reci- 
entemente Edgar Croes 
a ricibi jabi di e cas nr 59 
di Aruba Lions Club. Sr. 
Croes a ricibi for di man 
di Bibi Arends, president 
di Aruba Lion Club y lion 
nan Magaly Franken y 
Igor Croes, e yabi di e cas 
cu e a gana. 

Primeramente kier a gradici 
Cas Bon pa nan tremendo 
trabou di a coordina tur e 
construccion. terminacion 
y entrega di e cas. Tambe 


gradicimento na e a contrat- 
ista cu a traha pa Cas Bon y 
supervisor kende a traha in- 
tensivamente riba e proyecto 
aki. Y tambe na e ganado pa 
su pasenshi di a warda, ya 
cu cierto cosnan no tabata 
full cla. Mester menciona 
cu sr. Edgar mes a scohe e 
color paden y pafo y e color 
di e tegelnan di vloer y baño 
kende a keda sumamente 
contento con tur cos a keda 
den e budget di e contract. 
Esaki ta segun e comunicado 
cu nos a ricibi. 



Tambe Aruba Lions Club ta 
gradici tur su miembronan 
kende nan a traha hopi mes 
pa bende e rifa aki. Por ul- 
timo un danki na na e pueblo 
di Aruba cu sostene e proyec- 
to aki cu tabata e di 59 cas di 
Aruba Lions Club. Por bisa 
cu ya e preparativo nan pa e 
siguiente cas, cu lo ta e di 60 
cas, ta den full swing. For di 
awor caba ta pidi pueblo pa 
keda pendiente pe esaki. 



Advertorial 


RBC ta sigui sostene Aruba Little League pa 2018 


ORANJESTAD - Awe tar- 
di, RBC Royal Bank (Aru- 
ba) NV a formalisa un bi- 
aha mas nan partnership 
cu Aruba Little League 
Foundation. RBC, spon- 
sor di Little League ya pa 
12 aña, a firma contract 
pa 2018 cu presidente Dis- 
trict Aruba Little League 
Foundation, durante un 
encuentro cu prensa na 
oficina principal di RBC 
na Sasaki. 

Pierre Rafmi, Country Man- 
ager di RBC Aruba a bisa: 
“Na Aruba y den Caribe 
Baseball ta un hunga un rol 
sumamente importante den 
nos cultura y pa desaroyo di 
nos hubentud. RBC y Aruba 
Little League conhuntamente 
ta enfoca riba un meta colec- 
tivo: pa yuda desaroya ha- 
bilidadnan y actitudnan crit- 
ico cu ta sostene y yuda crea 
oportunidadnan pa un fu- 
turo exitoso pa e hobennan. 
Nos ta contento cu awe, un 
biaha mas e vision colectivo 
y e colaboracion entre Little 


League y RBC ta wordo di 
confirma.” 

Sr. Rafmi a sigui: “Pa RBC 
awe nos no ta solamente for- 
malisa y firma un contracto. 
Pa nos ta un expresion di nos 
compromiso pa cu Aruba y 
tambe nos hobennan. E for- 
macion cu nos participan- 
tenan di Little League ta haya 
ta siña nan entre otro discip- 
lina, colaboracion y percever- 
ancia. E calidadnan ey ta yuda 
forma ciudadanonan ehemp- 
lar y lidernan pa futuro. Den 
nos acercamento y apoyo di 
RBC pa Little League esey ta 
keda para central. E ta defmi 
RBC como organisacion y ta 
duna bida na nos meta: yuda 
cliente crece y nos comuni- 
dadnan prospera.” 

E contribucion di RBC pa e 
aña aki tambe ta envolvi sos- 
ten fmanciero pa e organisa- 
cion di e ‘2018 Latin Ameri- 
can Championships Junior 
Division’. E campeonato 
originalmente lo mester a 
wordo organisa na Puerto 
Rico, pero pa via di e impacto 


di e horcannan Irma y Maria 
na 2017 e weganan lo tuma 
luga na Aruba aworaki for di 
6 te cu 15 di juli. 

Rhudy Donata, presidente di 
District Aruba Little League 
Foundation a bisa cu e ta or- 
guyoso di e apoyo consistente 
di RBC como un patroci- 
nado principal. Sr. Donata a 
indica cu e sosten fmanciero 
di RBC no ta solamente pa e 
uniform di muchanan y pa e 
biahamento pa competencia 
pero tambe ta importante pa 
e desaroyo di nos muchanan 
na Aruba. Sr. Donata a indica 
cu e ta spera cu e publico di 
Aruba ta bini wak e weganan 
na Aruba pa duna apoyo na 
nos muchanan. 

Sr. Rafmi a conclui e en- 
cuentro di prensa: “Nos ta 
contento cu e colaboracion 
y relacion di tempo largo cu 
Aruba Little League y nos ta 
desea hopi exito den e pre- 
paracion di nos muchanan pa 
e campeonato Latin America 
2018 y campeonato di Little 
League. 

Torneo Papito’s Beach Fishing 




cantidad di pisca na Eagle 
Beach, unda di mainta tem- 
pran e torneo a tuma luga. 
Na fmal di e mainta e pisca 
mas grandi a resulta di ta na 
nomber di Gilbert Flemming 
cu un Warashi mas grandi cu 
tur otro e dia ey. 

Didi Irausquin a bay cu e pre- 
mio pa mas hopi pisca, como 
tambe cu e premio pa e pisca 
mas chikito. 


Na entrega di premionan a 
honra Vivian Geerman pa 
su contribucion na e torneo 
den pasado y su participacion 
continuo na e evento. 

E evento mes tabata dedica na 
John Hassell, un ex-piscado 
hopi aprecia pa tanto organ- 
isadonan como participan- 
tenan di e torneo. 


EAGLE BEACH - Reci- 
entemente a tuma luga 
e di 5 torneo di pesca di 
beach organisa pa Papito 
Simon y asociadonan, se- 
gun un comunicado ricibi. 


Un grupo di amigo y cono- 
cirnan, tur amante di pesca 
for di costa cu tur aña ta bini 
hunto y haci un competencia 
entre nan mes pa diberticion 
y tradicion. 

E aña aki a opta pa haci e tor- 
neo un poco mas grandi y a 
haci invitacion na publico y a 
ofrece mas premio. 

Un grupo di grandi di mas 
di 40 participante a inscribi y 
a tira liña treciendo un gran 

Kiwanis Club of Young Professionals a disfruta di 
un atardi na Paintball Field 


ORANJESTAD - Reci- 
entemente Kiwanis Club 
of Young Professionals 
Aruba a invita algun ho- 
ben pa paso un rato agrad- 
abel riba Paintball Field. 



Tur hende a disfurta di e atar- 
di na Hot Triggers Paintball 
Parkietenbos. Esaki ta segun 
e fuente di Kiwanis Club of 
Young Professionals. 





CR1TERI0 PA REGiSTRAClQN NA FCCA NA SABANA BLANCO 66.0«AHJESTAD . 

1. E CAPACIDAD Dl E CONTKATISTA PA POR EHECUTAUN PROYECTO, A BASE D!‘ 

a. Referentia di proyectonan di mantencion di cas durante e ultimo dos añanan. 

2. UN REGISTRACION OREGINAL Dl CAMARA Dl C0MMÉRCI0 V INDUSTRlA, NO MAS BIEUW CU 
TRES LUNA. 

3. EXIGENCIANAN PA CU E COMPANIA Dl MANTENCION (CONSTRUCCION); 
a. Lista di personal. 

4. CAPACIDAD 01 E EKIPO CU E EHECUCION D! E PROVEaO: 

a. Foreman (Supervisor) (experencia nelevanta CU proyectonan di mantencion). 
h„ Trahador(Obrera). 

5. CUMPLIMENTOCU EXIGENOANAN STIPULA DEN LEYNAN LABOHAL, E.O.; 

a. SVB (muestra di inscripcion na SVB y muestra di pago di primanan na SVB/ cumpiimento 
cu obligacionnan di SVB). 

b. Declaracion di comportacion fiscal dl Departamento di Impuesto (DIMP) (Impuesto riba 
ganashi, impuesto riba entrada, AOV/AWW, AZV etc). 

Ca rta d i refe re n cia di Ba nco, 

NA E REGISTRACION AKi NO TIN NINGUN OBUGACION MARA. 

E REGISTRACiON NO TASIGNIFICA UN DERECHO AJTOMATICO PA OBTENE TRABOU Dl MANTENCION. 



i'i 


M 


PROCEDURA 01 REGISTRACION. TA COMO LO SIGUIENTE im 
* Formulario di negistracion ta disponibel caba na e oficina principal di FCCA. 

* E formulario di registracion lo sirbi como un gufa pa e Enteresado 
• Tur documento nan relevante pa e registracion, mester wordo seg ura 
den un envelopy deposita den un buzon disponlbel na ofltina principal dl FCCA. 

Tambetin oportunidad pa descarga e formuiario di registracion via noswebsite: www.fcca.com. 


FCCATASEGURACU TUR INFORMACION RICIBI LO KEDA CONFIDENCIAL 

Pa mw info rm ation, por tums contacto cu Hoofd aouwtochnlek, ing. José G, Paula ra 594-7501 of maoda u n eores pondecia 
electrdrlco na:jcise. paula@fcca.com. 

Resultado Universal Trophy Run 


ORANJESTAD - Durante fin di siman 
tras di lomba a tuma luga Universal 
Trophy Run. Mester bisa cu un gran 
cantidad di atleta di tur edad a presenta 
na Colegio San Antonio pa asina forma 
parti di un careda cu pa hopi aña ta 
existi. Esaki ta segun e fuente 297Sports. 


Sheliya Wehl 2.212 
Naiva Kock 2.24 3 

Categoria mucha homber 8-9 JR 600 mtr 

Wyndel Beyde 2.10 1 
Anthony Arends 2.17 2 
Zhiqiang Hernandez 2.17.83 3 


Resultadonan: 

Categoria mucha muhe 4-5 JR 400 mtr 

Tiana Redhead 1.46 1 
Allisha Shipley 1.48 2 
MiaWerleman 1.50 3 

Categoria mucha homber 4-5 JR 400 mtr 

Jeandrick Albertus 1.44 1 
Shahir Neddl.48 2 
Urijah Erasmus 1.53 3 

Categoria mucha muhe 6-7 JR 600 mtr 

Sarah Maduro 2.30 1 
Ariella Werleman 2.39 2 
Lana Raaymakers 2.41 3 

Categoria mucha homber 6-7 JR 600 mtr 

Santiago Rodriquez 2.28 1 
Joa Krosendijk 2.35 2 
Fabial Harriot 2.43 3 

Categoria mucha muhe 8-9 JR 600 mtr 

Viktoria Tevreden 2.2 1 


Categoria mucha muhe 10-11JR 1 km 

Mariela Brieva 3.48 1 
Kiana Vrolijk 3.52 2 
Jo-Nina Kock 4.09 3 

Categoria mucha homber 10-11JR 1 km 

Tyree Koeiman 3.39 1 
Halron Hodsen 3.45 2 
Yeshua Dabian 3.46 3 

Categoria mucha muhe 12-13 JR 2 km 

Vera-Elise Bakmeyer 8.26 1 
Eljoenai Wehl 9.19 2 
Qiany Lejuez 9.2 3 

Categoria mucha homber 12-13 JR 2 km 

Lyon Harms 7.50 1 
Joyson Krosendijk 7.50.65 2 
Sjiano Richardson 8.27 3 

Olympia Track and Field un danki nan tur 
participante pa haci nos careda un exito 
rotundo. 

Aruba bon representa na Chile 


ORANJESTAD - Reci- 
entemente e karateka 
Kevin Lugo, coach ‘sensei’ 
Alberto Gonzalez Lujan y 
arbitro ‘sensei’ Jose Vivas 
a representa Aruba na e, 
XXXII Senior Pan Ameri- 
can Karate Champion- 
ship’ na Santiago, Chili. 

Durante e campeonato Aruba 
a bringa contra Uruguay. E 
bataya tabata duro y aunke 
Kevin Lugo a lucha durante 
henter e pelea, e no a logra 
gana e pelea aki. E tabata un 
siman intensivo cu hopi en- 
trenamento extra pa e karate- 
ka Kevin Lugo, kende tabata 
hopi motiva y consciente di 
e nivel halto di karate cu el 
a bay confronta na Santiago, 
Chile. Esaki ta segun e comu- 
nicado cu nos a ricibi. 


Sinembargo, e karateka Kevin 
Lugo a yega Aruba bek con- 
tento y satisfecho. E experi- 
encia di e campeonato pan 
Americano aki ta habri ca- 
minda pa e sigui padilanti. E 
lo no para keto!A analisa bon 
kico mester mehora pa asina 
bay mas fuerte na e siguiente 
campeonato. 

Pa loke ta e team Aruba, di- 
rectiva di Aruba Karate Bond 
y su miembronan, ta extende 
un felicitacion tanto pa sensei 
Alberto Gonzalez Lujan (as- 
sistent coach di AKB) y sensei 
Jose Vivas (arbitro) kendenan 
a sigui diferente curso aya y 
a pasa e examen di esakinan 
exitosamente. Ambos a keda 
masha satisfecho cu tur loke 
nan a siña y presencia durante 
e campeonato importante aki. 

Jason Orman, Kelvin Silvania y Filbert Thiel 
a conkista medaya individual 


defensa y pitcheo cu a impre- 
siona. Aruba ta logra 3 Meda- 
ya individual. Di ful e torneo 
a saca e Best Infielder cual 
premio a bay pa Jason Orman 
cu a fildea 10 partido impo- 
sibel den short convertiendo 
algun hugada sensacional na 
momentonan crucial como 
out. Contra Colombia ta 
backhand un bala cu etiketa 
di hit y ta rifla home pa saca 
un out importante. Contra 
Argentina ta saca un out na 
segunda y bira tira home pa 
coy e coredo cu a ranca bay 
home y asina por nombra al- 
gun hugada. ‘Best First base 
men’ di henter e torneo a bay 
pa Kelvin Silvania kende al- 
abes a conecta e cuadrangular 
di mas leu di e torneo contra 
Cuba di alrededor 375 pia. 
Filbert Thiel tambe a conk- 
ista un medaya como e ‘Best 
outfielder’ di e torneo cu 
algun hugada sensacional 
sin comete ningun eror. Gi- 
andrick Lacle a sali na di 2 
luga tras di un hungado di 
Venezuela cu 10 RBI unda e 
Venezolano a bay cu e me- 
daya cu 11 RBI. Aruba ta 
progresando y a gana e re- 
spet internacional. ASB ta 
gradici Subsidie Commissie, 
Coaching Staff, Delegadonan 
Chipen Chirino y Andresito 
Krozendijk, sponsornan y tur 
cu a duna nan granito di are- 
na pa por a realisa e biahe aki 
y mas cu claro nos atletanan 
kendenan a hunga cu amor 
grandi pa nan patria batay- 
ando te fmal cada wega. Pa- 
bien na Jason Orman, Kelvin 
Silvania y Filbert Thiel cu na 
medaya individual cual sigur 
ta un logro grandi pa Aruba 
unda individualmente Aruba 
a gana mas medaya cu tur 
otro pais. 


vv 


ORANJESTAD - Reci- 
entemente e atletanan 
Jason Orman, Kelvin Sil- 
vania y Filbert Thiel cu a 
conkista medaya individ- 
ual durante di e campe- 
onato di Consursa. E 
campeonato di Consursa 
a tuma luga na Monte- 
ria Colombia durante di 
e prome dos simannan di 
juni. 

Consursa pa prome biaha 


den historia tabata tin un 
campeonato di un nivel super 
halto cu 11 pais participando 
cu un total di 220 atleta bon 
prepara garantisando cada 
pais 10 wega minimo den e 
prome ronda. E Alcalde di 
Monteria , Marcos Daniel 
Pineda a duna nan maximo 
cooperacion den gran forma 
pa por a realisa e campeonato 
aki uzando un total di 3 sta- 
dion. No obstante cu Aruba 
no a logra clasifica den e 4 


menornan pa bay play-off 
Aruba a logra gana 3 wega 
contra Peru, Brasil y Argen- 
tina mientras Aruba a perde 
weganan preta cu entre otro 
Panama (2-1), Ecuador (1-0), 
Venezuela cu a titula campe- 
on (5-3), Colombia cu a ter- 
mina na di 4 puesto ( 4-2) pa 
nombra algun. Esaki ta segun 
e comunicado cu nos a ricibi. 
Venezuela ta derota Argen- 
tina den e gran fmal pa titula 
campeon mientras Republica 


Dominicana kende a clasifica 
na brommer luga cu 10 victo- 
ria y 0 derota ta wordo derota 
dos biaha den page system 
play-off contra Argentina y 
Venezuela y a caba na di 3 
luga. No obstante esaki Con- 
sursa na fmal di e evento a 
saca hungadonan cu a destaca 
individual durante henter e 
torneo. Paisnan tabata hopi 
impresiona cu e progreso di 
Aruba y henter torneo por a 
scucha palabranan di elogio 
di dirigentenan grandi mane- 
ra di Argentina, Cuba, Vene- 
zuela, Republica Dominicana 
pa e softball cu Aruba a brin- 
da primordialmente den su 

Melvin Tromp (AVP): 

Trome minister kier condena loke su mes a sostene y promove den pasado’ 



ORANJESTAD - Cu gran 
asombro pueblo por a 
tuma nota di e decision 
di gabinete Wever Croes, 
pa castiga e radio emi- 
sora, bos di pueblo, esta 
Canal 90, cu suspencion 
di dos dia di su popular 
programa ‘Pueblo na Pa- 
labra.’ 

Un acto inprecindibel sigur 
ora cu tuma nota cu gobi- 
erno ya tin problema cu pre- 
sion di un pueblo cu a wordo 
mal engaña pa e actual gobi- 
erno di prome minister Ev- 
elyne Wever Croes, sr Mel- 
vin Tromp di partido AVP ta 
mustra. 

“E cos aki ta refleho di un go- 
bierno cu no kier acepta cu 
pueblo no ta contento cu su 
maneho di medida, su mane- 
ho di abuso y su maneho sin 
pia ni cabes caminda ta pone 
pueblo paga pa e falta di ca- 
pacidad di un gobierno cu 
pueblo nuca a vota p’e. 

Na mes momento nos ta 
keda babuca pero no sor- 
prendi cu net prome minister 
Wever Croes, a sinti su mes 


menasa pa expresion haci pa 
un ciudadano durante di e 
programa popular aki cu ta 
conta cu grna sintonia hasta 
den e propio seno di partido 
MEE 

Con por ta posibel cu e lider 
di MEP por sinti su mes me- 
nasa pa un expresion haci 
pa un persona disgusta cu 
su gobierno, mientras cu su 
persona hunto cu su partido 
siendo den oposicion, a sos- 
tene tur acto di violencia y 


destruccion, nunca a conde- 
na esaki pero semper a papia 
cu ta expresion di hendenan 
disgusta cu gobierno. 

Kisas prome minister tin me- 
moria cortico pero ta su par- 
tido a organisa reunionnan 
cu nan lidernan di bario di 
MEP, pidiendo tur hende pa 
bin manifesta dilanti di par- 
lamento y despues a bay para 
pafo ora cu desorden e cum- 
insa y destruccion a tuma luga 
riba edificio di parlamento. 


Ta durante di e manifesta- 
cion aki tironan a cay, sin cu 
nunca e actual prome min- 
ister a condena y cuestiona e 
tipo di comportacion aki, ya 
cu e tempo ey esaki a sirbi 
su interes politico y awor cu 
un persona a expresa su mes 
den un programa di pueblo 
y pa pueblo, ta sinti su mes 
menasa y a dicidi di tuma 
medida y a haya su colega di 
comunicacion disponibel pa 
tuma medida contra di e pro- 
grama Tueblo na Palabra.’ 

Auto a ser kima dilanti di par- 
lamento, airco a wordo cendi 
na candela, un miembro di 
fraccion di MEP kier a habri 
porta pa fanaticonan di e par- 
tido por a drenta den e edi- 
ficio den loke tabata un in- 
tento pa percura pa discordia 
y destruccion y net e mesun 
lider di MEP aki ta sinti cu el 
a wordo menasa y cu e tin cu 
tuma medida. 

Esaki ta claramente un inten- 
to pa tapa bos di pueblo, pa 
purba di frena e disgusto cu 
ta biba den pueblo pa medi- 
danan cu su gobierno a tuma, 


cu lo cambia bida di tur hen- 
de y crea problema den tur 
sector di comunidad. 

Un gobierno cu no tin no- 
cion di loke ta gobernacion, 
cu no tin solucion pa prob- 
lemanan cu e mes a bisa e lo 
atende sin tuma medida, y 
despues di a traiciona pueblo 
cu promesanan falso, awor 
prome minister tin problema 
cu disgusto di pueblo cu ta 
esun cu un biaha mas tin cu 
bay carga cu medidanan cruel 
cu su partido MEP semper a 
impone riba pueblo. 

Den henter e asunto aki lo ta 
bon pa prome minister y su 
gobierno cuminsa realisa cu 
loke su gobierno ta cometien- 
do contra pueblo di Aruba, lo 
wordo condena severamente 
y pueblo tin su derecho di 
mustra su disgusto y tin dere- 
cho di lanta para y exigi di 
gobierno pa traha na interes 
di pueblo y no na interes di 
solamente amigo y famianan, 
di sponsor y simpatisadonan, 
mientras cu ta pueblo lo tin 
cu carga cu e abusonan aki”, 
sr Melvin Tromp ta mustra. 


Fraccion AVP:’ 

‘Crisis? Awor e ta bin’ 



ORANJESTAD - For di 
dia cu a forma e gobierno 
di MEP-POR-RED nos ta 
tende cu Aruba ta den cri- 
sis. Aunke desde eleccion 
na september 2017, eco- 
nomia no a cay manera na 
2008. Desempleo no a subi 
manera 2008. 

Inversionnan cu tabata pla- 
nea a sigui te awor aki. Forsa 
di compra no a cay prome cu 
september. Turismo, e pilar 
principal di nos economia 
en particular a sigui crece. E 
unico cos cu a cambia desde 
eleccion ta cu Aruba a haya un 
gobierno nobo. Sinembargo 
gobierno di MEP-POR-RED 
a uza e palabra crisis for di 
dia cu nan a drenta gobierno 
pa crea un ambiente den nos 
pais pa hustifica e medidanan 
mas pisa den historia di nos 
pais. Ni den e crisis dia cu a 
cera e refmeria pa prome bi- 
aha na 1985, ni den e crisis 
ora economia a cay cu 13% y 
desempleo a subi cu 12% na 
2008, no a tuma medida asina 
pisa. P’esey hopi experto ta 
cuestiona e medidanan. Pero 
loke niun hende ta cuestiona 
ta e consecuencianan di e 
medidanan riba tur tereno di 
nos pais! Si no tabata tin indi- 


cacionnan real di crisis cu ta 
hustifica e medidanan pisa cu 
gobierno di MEP-POR-RED 
a tuma, e medidanan aki mes 
ta bay causa un crisis! 

Crisis awor si 

E medidanan ta bay saca mas 
cu 125 miyon florin for di 
economia pa aña. E ta saca e 
placa for di saco di famianan 
cu ta bay sinti e perdida di 
forsa di compra. E placa ta 
bay sali di comercio y indu- 
stria cu ta bay tin menos placa 
pa inverti, menos pa paga tra- 
hadonan, menos pa mantene 
servicio, menos pa expande y 
crea trabou nobo. Esaki ta bay 
tin como consecuencia cu ta 
bay tin menos espacio pa me- 
hora e contractnan di trabou. 
Ya a tende sindicatonan bisa 
esey. Companianan ta bay 
por inverti menos. Kiermen 
cu menos hende lo haya tra- 
bou y hasta por bay perde tra- 
bou door di falta di inversion 
y mantencion. Desempleo lo 
subi door di esey. Pa motibo 
cu forsa di compra di tanto 
famianan como di compa- 
nianan ta cay cu mas cu 10%, 
comercio y companianan lo 
bende menos y haya menos 
entrada. E spiraal negativo di 
caida di entrada, caida di in- 


version, aumento di desem- 
pleo, perdida di forsa di com- 
pra den tur sector lo wordo 
sinti tur caminda. Esaki no 
ta un pronostico negativo pa 
spanta hende. Esaki ta loke ta 
sosode cu cualkier economia 
y mercado laboral ora un go- 
bierno tuma medidanan pisa 
asina. Nan ta stroba y limita 
un economia na luga di stim- 
ula e economia. Hasta si logra 
mehora fmancia publico a 
largo plaso, e consecuenci- 
anan pa e pais ta desastroso. 
Esey ta loke a sosode rond di 
mundo. Djis wak nos pais ru- 
man Corsou! 

Maneho alternativo 


Tur esunnan cu ta kere cu e 
maneho aki a wordo causa pa 
e debe nacional y cu no por 
haci nada otro pasobra Hu- 
landa y CAft ta exigi e medi- 
danan aki, mester puntra nan 
mes si ta posibel y na unda a 
logra baha e deficit riba pre- 
supuesto, stimula economia, 
baha desempleo, inverti den 
modernisacion di e pais, den 
forsa di compra di hende y 
den infrastructura, sin tuma 
medidanan cu ta causa crisis. 
E contesta ta si! Ta posibel! Y 
no tin cu bista leu. Pa ocho 
aña largo Aruba a conoce un 
maneho asina bou di gobi- 
erno di AVE Deficit a baha, 
economia a crece, desempleo 


a baha, forsa di compra a subi, 
inversionnan a crece....y no a 
crea crisis. Awor e medidanan 
si ta bay causa un crisis. E re- 
medi cu e gobierno di MEP- 
POR-RED ta prescribi pa e 
crisis cu nan mes a inventa, 
ta bay causa un crisis serio! Ta 
crisis nan a grita. Wel awor e 
ta bin! Lamentablemente pa 
pueblo di Aruba, pa compa- 
nianan grandi y chikito, pa 
trahadonan y pa esunnan cu 
kier drenta mercado laboral, 
e medidanan ta bay causa un 
situacion y problemanan cu 
awor nos no tin. Unabes cu 
nan crea e crisis, ta bay ta hopi 
mas dificil pa sali for di dje. 
Crisis? Awor e ta bin! 










BJfePw 


DIAMARS 19 JUNI 


A22 |BISTA POLITICO 


Fraccion MEP: 


‘Gabinete Mike Eman a priva pueblo di haya 
un extra reduccion di prijs di coriente y di awa’ 


ORANJEATAD - Ta in- 
creibel con e parlamen- 
tario Mike de Meza kende 
durante e periodo cu e ta- 
bata minister di Financia 
(2010-2014) a percura pa 
crea deficitnan acumula 
di 1.7 biyon florin cu un 
crecemento di nos debe 
nacional te na 3.9 biyon 
florin y kende a converti 
su mes den e tata spiritual 
di e KB di 2014, awe kier 
sigui manipula mente di 
pueblo bisando cu AVP 
a percura pa e prijs di 
awa no a subi desde 2012. 
Hecho ta cu enberdad 
e prijs di awa a baha na 
2012, pero esaki no tabata 
debi na e maneho hiba pa 
e ex minister aki y su go- 
bierno di AVP. 

Reconocemento pa 
gabinete Oduber 

Pa refresca sr. de Meza su 
memoria, najuni 2012 direc- 
tor di WEB N.V a emiti un 
comunicado oficial caminda 
el a declara cu “entrante Juli 
2012 WEB ta baha su tarifa di 
awa y esaki ta danki na fmali- 
sacion di e plantanan di cori- 
ente RECIP III, e plantanan 
di awa SWRO II y bahada 
di prijs di combustibel”. Na 
mes momento e director 
di WEB N.V a bisa cu “e ta 
contento cu porfm nan es- 
fuersonan pa haci eficiencia 
y haci inversionnan grandi 
for di aña 2006 bay ariba, 
awor ta duna su fruta”. 

Sin duda cu e declaracion 
aki tabata un reconocemento 
directo na gabinete Oduber 
y MEP cu for di 2006 caba 
a percura pa WEB haci tur e 
inversionnan necesario, tan- 
to den e plantanan di cori- 
ente RECIP como e planta- 
nan di awa SWRO (Seawater 
Reverse Osmosis). Tambe 
no mester lubida cu tabata e 
gobierno di MEP a percura 
pa bin cu e parke di molina 
na Vader Piet cu tambe a 
yuda stabilisa e prijs di utili- 
dadnan. Pero tur esaki, sr. De 
Meza kier pa pueblo lubida. 

Reduccion prijs di crudo 

Sinembargo mester constata 
cu e reduccion di prijs di awa 
y coriente cu sr. de Meza ta 
gaba di dje no a resulta den un 
reduccion substancial cu awe 
e kier pretende. Pa comproba 
esaki partido MEP a haci un 
comparacion di e situacion 
di prijsnan di crudo, coriente 
y awa laga atras ora cu MEP 




Prijs Crudo 
($/brl) W r TI 

Corieute 
(in Afl.) 

Awa 
(iii Añ.) 

Nov. 2009 

76.19 

299.51 

156.40 

Nov. 2017 

56.23 

265.65 

137.05 

Reducdon 

-26% 

-11% 

-12% 



a bandona gobernacion na 
november 2009 y e situacion 
di e prijsnan ora cu AVP a 
bandona gobernacion na no- 
vember 2017. Nos por mira 
cu den 8 aña e prijs di crudo 
a baha cu 26% mientras cu 
e prijs di coriente a baha cu 
solamente 11% y prijs di awa 
a baha cu 12%. Pues e gobi- 
erno di AVP a priva pueblo 
di haya un extra reduccion 
di prijs di coriente cu 15% y 
un extra reduccion di prijs di 
awa cu 14%. 

Un diferencia hopi grandi 
cu e pueblo consumidor no 
a disfruta di dje durante tur 
e añanan aki. Te hasta a yega 
asina leu cu na februari 2016 
e prijs di crudo a baha te na 
un minimo record di 30 dol- 
lar pa bari y pueblo no a mira 
nada di esaki den reduccion 
substancial di e prijs di awa y 
coriente! 

E hedging di 
Mike de Meza 

Y tur esaki ta hiba nos na e 
famoso hedging coruptivo di 
Mike de Meza. Awe de Meza 
kier laba su man manera 
Poncio Pilato bisando cu e 
no tabata di acuerdo cu WEB 
a bay over na hedge pa 90-95 
porciento pa un periodo di 
dos aña. Ki hilaridad! Pero 
no tabata e mesun de Meza 
aki tempo cu e tabata minis- 
ter a declara den parlamento 
cu debi cu e prijs di crudo 
lo aumenta drasticamente y 
yega te na 500 dollar pa bari 
e tabata kier pa WEB N.V 
hedge te na 100% mes? Ta 
kens de Meza a kere cu e 
pueblo aki a bira cu pueblo 
no ta corda mas e declaracion 
aki? Hecho ta cu tabata danki 
na e mesun hedging aki di de 
Meza na october 2014 prijs 
di coriente a aumenta den un 
solo tiro cu 15%, te cu esaki a 
conduci na protesta di pueb- 
lo dilanti di Bestuurskantoor 
y cu e gobierno di AVP a laga 
Riot Comando bati e mani- 
festantenan formalmente. 

Finalmente, Mike de Meza 
mester realisa cu el a fracasa 
como minister tanto pa loke 
ta e situacion fmanciero di 
pais Aruba cu el a laga den un 
desaster atras como e desar- 
oyo di e prijsnan di utilidad- 
nan por medio di su famoso 
hedging cu a ranca y horta 
mas di 300 miyon florin for 
di cartera di nos consumi- 
dornan. 

Parlamentario Endy Croes (MEP): 

‘Cuba su ciencia di medicina ta uno hopi avanza’ 


ORANJESTAD - Parla- 
mentario Endy Croes a 
regresa for di e reunion 
di Parlatino, cual a tuma 
luga na Havana, Cuba. 

Ta su deber di duna cuenta 
na pueblo al respecto kico a 
wordo trata como kiera cu ta 
parlamento ta paga pa e bia- 
henan aki. Sr. Croes ta sigui 
splica cu e tema tabata riba 
topico di salud y tecnologia y 
ciencia, pero alaves riba agen- 
da tabata tin uzo cannabis 
medicinal, cual na ultimo ora 
a wordo kita for di e agenda. 

Lo haci mas estudio y tin rap- 
portnan di diferente organi- 
sacion mundial cual lo wordo 
trata bek den luna di october 


momento cu tin mas infor- 
macion concreto. Parlamen- 
tarionan di Chile, Uruguay, 
Argentina, Ecuador, Bolivia, 
Mexico, Panama, Corsou, 
Aruba y representantenan di 
Cuba tabata presente. Direc- 
tora di Ciencia, Innovacion y 
Tecnologia di Ministerio di 
Salud Publico di Cuba, Lle- 
ana Morales Suarez hunto cu 
director di Bio Farma Cuba, 
Rolando Perez Rodriguez a 
duna un presentacion hopi 
extenso di medicina di Cuba. 

Cuba ta enfoca hopi riba 
ciencia y medicina pa trata of 
cura entre otro cierto tiponan 
di cancer specifico. Banda di 
esaki tin un tratamento hopi 
bon pa pashentnan diabetico 


primordialmente cu prob- 
lemanan di herida etc.. Sigur 
a regresa cu informacionnan 
di vital importancia unda lo 
pone minister di Salubridad 
na altura y mira kico si Aruba 
lo por tuma over pa mehora 
calidad di bida di nos hende- 
nan cu tratamento pa cierto 
tipo di enfermedadnan cu 
tratamentonan special cienti- 
ficamente comproba. 

Di acuerdo cu cifranan cien- 
tifico cu un diagnostica cor- 
ecto y tempran ta baha e mor- 
talidad cu 33%. Asina a trata 
diferente tema di Salud y a 
ricibi presentacionnan inte- 
resante y importante y alaves 
a hiba debatenan interesante 
intercambiando ideanan. 



Parlamentario Richard Arends (AVP): 

‘E 4 top-sectornan no ta forma parti di e maneho economico nobo 


ORANJESTAD - Den cu- 
alkier pais rondo mundo, 
na momento cu gobi- 
erno dicidi di no sostene 
proyectonan educacional 
y formacion pa su hoben- 
nan, esaki ta muestra di 
un desaroyo negativo y 


peligroso. 

Un bon educacion y forma- 
cion di henter comunidad 
mester ta punto cardinal den 
maneho di cualkier gobierno. 
“E presencia di un academia 
di arte fini y diseño aki na 


Aruba ta forma parti esencial 
di Aruba como hub di cono- 
cemento y ta fungi como 
estimulo pa desaroyo di in- 
dustrianan creativo, como 
parti di diversificacion di nos 
economia”, parlamentario 
Richard Arends pa fraccion 



di AVP a splica. 

“Simplemente cera e aca- 
demia aki sin duna un opcion 
ta perhudica tur cu esunnan 
ta atende e academia aki, 
pero ta demostra cu e 4 top- 
sectornan no ta forma parti di 
maneho economico di e go- 
bierno actual.” 

Futuro di un pais ta depende 
totalmente riba formacion 
di su hendenan, kendenan 
mester haya e oportunidad pa 
sigui specialisa nan mes riba 
cualkier tereno. Nan exito 
riba cualkier tereno di forma- 
cion y educacion, ta beneficia 
desaroyo di nos pais. 

E academia di arte aki no 
solamente a ricibi un sla for- 
mal pa motibo cu gobierno a 
cancela huur di nan edificio 
na Oranjestad, pero cu nan 
no a haya espacio pa ningun 
otro opcion pa acomoda nan 
facilidadnan. 

“E decision aki ta linea recta 
contra di e desaroyo econom- 
ico nobo di bo isla basa riba 
e 4 pilarnan nobo, caminda 
industrianan creativo y ex- 
portacion di conocemento 
ta forma un actividad clave. 
Ademas e ta afecta nos stu- 
diantenan local directamente 
cu kier eherce nan talento aki 
na Aruba mes”, sr. Arends a 
splica. 

Na momento gobierno ante- 
rior bou signatura di partido 
AVP a yega na un acuerdo pa 
Rietveld Academie establece 
su mes aki na Aruba, esaki a 
brinda un oportunidad unico 
y pa prome bes den historia 


di nos pais, pa permiti tur es- 
unnan cu kier sigui specialisa 
nan mes den e ramo di indus- 
trianan creativo na un nivel 
avansa pa haci esaki na Aruba 
mes sin cu nan mester a sigui 
nan estudio y specialisacion 
na Hulanda. 

Rietveld Academie a forma 
parti esencial di e desaroyo di 
un economia nobo caminda 
hobennan a haya e oportuni- 
dad unico di por atende un 
academia asina reconoci, pa 
sigui cu nan formacion. “Ade- 
mas e ta posiciona Aruba riba 
un plataforma internacional 
pa uza Aruba como un hub di 
conocemento. E mesun for- 
mula ta aplicabel pa e Green 
Faculty na Universidad di 
Aruba cu entretanto a cambia 
di nomber ”, e parlamentario 
a splica. 

Ta di lamenta profundamente 
cu gobierno actual no ta re- 
speta e balor y nificacion di 
e academia aki, e posibili- 
dadnan cu e ta brinda na nos 
hendenan, como tambe pa 
desaroyo di actividadnan eco- 
nomico nobo cu ta basa riba 
empresanan mediano y chiki- 
to y empresarionan indepen- 
diente. Te ainda despues di 
mas di 6 luna den goberna- 
cion, gobierno no a presenta 
su programa di gobernacion 
ni tampoco a presenta su 
maneho economico. 

Decisionnan adhoc asina ta 
demostra un biaha mas cu no 
tin un vision coherente riba 
loke e kier logra como go- 
bierno y confirma un biaha 
e falta di conocemento riba 
tereno economico. 

Prome minister Evelyn Wever-Croes (MEP): 

‘Hobennan a destaca na Rusia y a pone nomber di Aruba na halto’ 



ORANJESTAD - Prome 
minister Evelyn Wever- 
Croes den nomber di go- 
bierno di Aruba ta felicita 
dos hoben cu a destaca 
internacionalmente po- 
niendo nomber di Aruba 
na halto. 


Ta trata aki di Young ambas- 
sador/Journalist na Russia cu 
un participacion di 211 pais 
den e programa Tootball for 
Friendship (F4F) Children’s 
Social Program’. E programa 
aki ta pa promove muchanan 
pa nan desaroya nan mes den 
futbol y tambe pa biba mas 



FWftHÉiS . .. 

FfUENDBilP 

QEVtlTXy,- - 


DiPLOMA 


Sheqayli çi 

Larfanne Ascenclon V 


saludabel. E programa ta en- 
curasha nan tambe pa trans- 
miti e mensahe aki den nan 
circulo familiar y di amistad. 
Sheqayli Ascencion a logra e 
‘2018 F4F Best Young Jour- 
nalist’ kende a destaca cu su 
produccion di video cu a laga 
e comite di F4Fhopi impre- 
siona. E hoben ta participa 
tambe den como un orador 
na e ‘Internacional Chil- 
dren’s Forum’. 

Jahmani Jayvon Eisden a 
wordo scogi pa ta capitan di 
su team y a logra score dos 
gol y cu esaki a logra participa 



hunto cu otro hungadonan 
di futbol, na e ceremonia di 
apertura di FIFA World Cup 
2018 cu ta tumando luga na 
Rusia. 


mani Jayvon Eisden pa e pro- 
mocion importante y positi- 
vo cu nan ta dunando Aruba 
mustrando cu e futuro ta den 
nos hobennan. 


Prome minister ta gradici Potretnan cortesia di 
Sheqayli Ascencion y Jah- 297Sports Aruba 


Parlamentario Marlon Sneek (AVP): 

‘Ministernan ya a lubida di bishita comercio den caya grandi’ 


ORANJESTAD - Ex lider 
di MEP, Nelson Oduber a 
bira conoci pa un dicha cu 
el a hinca den otro, camin- 
da el a splica na pueblo di 
Aruba cu ‘campaña ta un 
cos, gobernacion ta otro 
cos’. Algo cu su gobierno 
a cumpli cun’e durante 
ocho aña largo. 

Su sucesor como lider di 
MEP, Evelyne Wever-Croes a 
dicidi di mantene a pensam- 
ento aki bibo y como minister 
presidente di e gobierno di 
coalicion, MEP-POR-RED, 
despues di 7 luna na poder, 
e maneho di e gobierno aki 
ta cumpli cu nificacion di e 
expresion menciona, lider 
di fraccion di AVF! Marlon 
Sneek ta mustra. 

“Durante di campaña elec- 
toral tur hende por corda y 
mira fotonan den medionan 
di comunicacion, caminda 
miembronan di fraccion 
di MEP e tempo ey, tabata 
practicamente tur siman den 
Caya Betico Croes, ya cu nan 
tabata preocupa pa e desaroyo 
comercial di e centro y hasta 
a culpa ‘parkeermeters’ di ta 


e motibo principal di caida di 
benta den centro di Oranies- 
tad. 

Por corda entre otro Xiomara 
Ruiz-Maduro, Dangui Odu- 
ber, Ady Thijssen, Glenbert 
Croes y tambe Evelyne Wev- 
er-Croes, canando den caya 
pa haci propaganda politico y 
pa mustra cu partido MEP lo 
bay tin solucion pa comercio 
ora nan drenta den gobierno. 


Awe pueblo y comercio ta na 
altura cu Xiomara a bira min- 
ister di Financia, Dangui a 
bira minister di Turismo, Ady 
a bira presidente di parlamen- 
to, Glenbert a bira minister di 
Asuntonan Social y Evelyn a 
bira minister presidente di 
nos pais. 

Sinembargo te dia di awe, 
nunca y cu hopi enfasis riba 
nunca, e ministernan aki a 


mustra nan cara den centro 
di Oranjestad, of a bin cana y 
combersa cu comerciantenan 
cu tin nan negoshi den Caya 
Betico Croes riba e desaroyo- 
nan y nan plan pa drecha es- 
aki manera cu nan a priminti. 

Hasta prome minister Wever- 
Croes a dicidi na luna di no- 
vember caminda ta celebra 
Thanksgiving’ na Merca, di 
bula bay Miami y haci com- 


pras eynan y no a dicidi di 
drenta negoshinan den caya 
grandi y gasta algo y otro 
ministernan tambe a haci 
esaki. 

Un di e promesanan grandi 
cu entre otro minister Glen- 
bert Croes y su colega min- 
ister Dangui Oduber, a haci 
durante di campaña electoral, 
ta cu manera cu MEP drenta 
gobierno lo elimina AruPark- 
ing, ya cu esey a mata com- 
ercio den centro di ciudad 
pero te dia di awe ainda nada 
a wordo haci y nan a lubida 
por completo di Caya Betico 
Croes. 

Ya nan no tin tempo mas pa 
comerciantenan den centro 
di Oranjestad, ya cu tur aten- 
cion ta dirigi pa comercian- 
tenan amigo, comerciantenan 
cu a sponsor campaña y nan 
si ta wordo yuda mas tanto cu 
por mientras otronan tin cu 
soluciona nan mesun prob- 
lema. Esaki ta otro di e tan- 
tisimo promesanan cu MEP 
a haci na pueblo y cu no ta 
wordo cumpli pero atrobe 
esey ta MEP, caminda pro- 
greso ta pa amigo y famian y 
medida ta pa pueblo di Aruba. 

Vlooienmarkt pa recauda fondo pa misa Anglicano Holy Cross 


ORANJESTAD - Misa Anglicano 
Holy Cross Aruba situa na San 
Nicolas, Aruba, ta organisa un 
vlooienmart diasabra, 23 di juni 
2018 di 9 am - 2 pm na Weg Sero 
Preto 31 (Ariba caminda di Boti- 
ca di Servicio Sero Preto y Save- 
more) 

E fondo recauda ta bay pa renobacion 


di edificionan di misa. 

Lo tin na benta: 

• Cuminda (platter di galiña 
horna pa awg 15,- via pre- 
sale), 

• Variedad di Sopi (oester y 
mondongo) 

• Bolo 

• Juicenan Caribense, manera 
mauby, sorrel, ginger beer 


Tambe lo tin na benta 

• Paña y sapato pa hende gran- 
di y mucha nobo y segunda 
mano y den bon condicion 

• Articulonan di cas, segunda 
mano y den bon condicion 

• Joyas y Tas pa hende muhe 

• Mata 

• Buki y mucho mas! 


Cu dushi musica di Lady DJ! 

Tur hende ta cordialmente invita pa 
bin duna nan aportacion pa un bon 
causa. 

Pa mas informacion por tuma con- 
tacto via hcaharuba@gmail.com o 
bishita nos pagina di facebook. 


Arte di palabra 60plus den Cas di Cultura 


ORANJESTAD - Desde 2009, DCA, Grupo 
Corector, Comision Arte di Palabra Aruba y 
Fundacion Lanta Papiamento, ta organisa e 
competencia di poesia y storia cortico entre 
e hobennan di Enseñansa Secundario, Arte 
di Palabra’. Y nos ta sigui...nos ta dunando 
oportunidad na nos grandinan pa nan dem- 
ostra nan talento door di crea arte cu palabra. 

Diamars 19 di juni pa 6:00 di atardi lo bay tuma 
luga e di dos edicion di Arte di Palabra 60 Plus den 
Cas di Cultura. Nos grandinan lo declama y conta 
storia cortico di inspiracion propio y di otro autor. 
En conexion cu e celebracion di e di 15 aña di Pa- 
piamento como idioma oficial di Aruba y Aña di 
Papiamento, nos grandinan lo sigui promove nos 
dushi Papiamento. 

Danki na nan nos Papiamento t’ey ainda manera 
un clabo. E team di Grupo Nucleo, Fundacion 
Lanta Papiamento, Cede Aruba, Departamento di 
Cultura Aruba y Departamento di Asunto Social ta 
gradici tur participante pa nan aporte na Papiamen- 
to y nos ta desea nan tur clase di exito riba diamars 
19 di juni, di 6:00-9:00 di anochi. Trio Los Tres lo 
habri e anochi cu diferente cantica na Papiamento. 

Entrada ta Afls 2.00 y e carchinan ta obtenibel 
riba e dia di e evento na Cas di Cultura of por 


reserva via cel.(nan): 5651145/5626201/5626602. 
Nos ta conta cu bo(so) presencia sin falta! Bin 
apoya nos adulto clasiconan den e actividad aki di 


Arte di Palabra 60 plus na Cas di Cultura... exito 
na tur e participantenan. 



.^ Aurora 

TeP 593-0857 / 5S8-6699 / 560-1403 
Fax: 588-6698 


"Dios ta amor... y 
amor ta Dios, 
maske mi no ta na e 
mundo aki, tur dia lo 
mi ta banda 
di boso Curazon, mi 
por steuns di loke 
Señor ta hasi" 



Cu profundo tristesa, pero agradecido na 
Señor pa su inmenso amor y cariño nos ta 
participa fayecimento di: 

Federica Maduro 

Mihor conoci como “Rica” 
*18-07-1923 - fl7-06-2018 

Acto di entiero lo wordo anuncia despues 


.^Aurora ^. 

Teh 593-OS57 / 5S8-6693 / 560-1403 
Fax: SSB-6698 



“Señor ta mi 
wardador, mi’n 
tin falta di nada 
Den cunucu di 
yerba berde e ta 
ponemi sosega. 
E ta hibami na 
awa trankil, 

Pa mi bolbe 
haña forsa”. 

Salmo: 23 


Cu honda pena pero coonforme cu boluntad 
di Dios nos kier a participa fayecimento di: 


Aurora^.. 


Tel: 593-0857 / 588-6699 / 560-1403 
Fax: 588-669S 



"Dios ta amor... y amor 
ta Dios, 

maske mi no ta na e 
mundo aki, tur dia lo mi 
ta banda 

di boso Curazon, mi por 
steuns di loke Señor ta 
hasi" 


Cu honda pena na nos curason nos kier a 
participa fayecimento di: 


Luz Elena Pineda 

Mihor conoci como “Luz” of “Mama Luz” 
*21-12-1951 - fl6-06-2018 


Epifanio Ras 

Mihor conoci como “Fanny” 
*05-01-1928 - fl7-06-2018 


Acto di entiero lo wordo anuncia despues 


Acto di entiero lo wordo anuncia despues 

^ Au rora^. 

Tel: 593-0857 / 588-6699 / 560-1403 
Fax: 588-6698 


“Señor ta mi wardador, 
mi’n tin falta di nada 
Den cunucu di yerba 
berde e ta ponemi 
sosega. 

E ta hibami na awa 
trankil, 

Pa mi bolbe haña 
forsa”. 

Salmo: 23 


Nos ta anuncia fayecimento di 

Daniel Cosme Pablo 

*27-09-1943 - fl 1-06-2018 



Mayornan: 

fSra. Lorencia Pablo-Wester y fJuan C. Pablo 

Na nomber di su: 

Yiunan: Danny Pablo 
Joey Pablo 

Nietonan: Rena Pablo 

Tim Pablo 

Rumannan: Cecilia (Cila) Garces y famia 

fCarmita Merced y famia 
Aquiles Pablo y famia 
fYvonne Pablo 
Juan Pablo y famia 
Pedro Pablo y famia 

Bon amigonan di confianza: Ernesto Pardo y 
famia, Jose Geo y famia 

Tanta y tionan, primo y primanan, sobrino y 
sobrinanan cu famia, sobre sobrino y sobre 
sobrinanan na Aruba, Curacao, Bonaire, 
Venezuela y Hulanda 

Amigonan di biljard, SV Dakota (na bida ex- 
hungado) 

Demas famia: Wester, Pablo, de Cuba, Thodé, 
Werleman, Malmberg, Asjes, Marlene Wiersma, 
Billy Bikker 



Dankbaar voor alles wat zij in 
haar zorgzaam leven voor ons 
heeft betekend, hebben wij 
afscheid moeten nemen van 
onze lieve 


Elizabeth Martes-Schreurs 

(beter bekend als Elly) 
11 - 09 - 1964 - 15 - 06-2018 

Namens haar 

Ouders: Wiel en Jo Schreurs 
Echtgenoot: Johnny Martes 
Kinderen: Mitchell, Jorgina en kinderen 
Jennifer en Eugene 
Cherry-Anne 
Michael Hagenaars 
Kleinkind: Jurion 

Zussen: Marianne en John Hands en gezin (Engeland) 
Manuela en Maurice Schaefer en gezin (Nederland) 
Petekinderen: Gregory & Jermain Manuel 
Schoonzussen, zwagers, neven en nichten op Aruba en 
in buitenland. 

Kind aan huis: Anjelica Rooi, Souhaila Kock, Deanna 
Lampkin, Davinah Ras, Denzel Brown, Marckson Castro, 
Shamira en Jonathan Jacobs en al haar baseball spelers, 
Speciale vrienden: Xiomara, Cecil, coach Brown, Hubert, 
Mirna, Familie Alders, Elton en gezin, Ruth, Tuca, Emilie, 
Lisa, Rozie , Melizienne en goede buren. 

De avondwake vind plaats op Woensdag 20 juni, 2018 
van 19.00-21.00 uur. 

De uitvaart zal worden gehouden op Donderdag 21 Juni 
2018 van 9.00-11.00am. te Royal Funeral Home in 

Cumana, waarna de crematie in besloten kring. 

In plaats van bloemen, liever een bijdrage voor een 
goed doel. 

Neemt u ons niet kwalijk als wij in ons verdriet, enkele 
namen zijn vergeten. 

Gelieve geen rouw beklag aan huis. 

N0 ta ricibi bishita di condolencia na cas. 


FOR ALL YOUR FLYER 


DISTRIBUTIONS 



Adres pa condolencia: Aurora Funeral Home, 
diamars 19 di juni 2018 di 7’or pa 9’or di 
anochi. 

Ta invita pa e acto di entiero cu lo tuma lugar 
diaranson 20 di juni 2018 na Aurora Funeral 
Home di 2’or pa 4’or di atardi, despues 
saliendo pa Santana central na Sabana 
Basora. 

Enbes di flor of krans un donación pa 
Wilhelmina Kanker Fonds lo ta altamente 
aprecia. 

No ta ricibi bishita di condolencia na cas. 



Call: 582-7800 

email: accounting@cspnv.com 




“Señor ta mi wardador, mi’n tin falta 
di nada Den cunucu di yerba berde e 
ta ponemi sosega. E ta hibami na 
awa trankil, Pa mi bolbe haña forsa”. 
Salmo: 23 

A Fallece Cristiana Mente den nomber 
di Señor: 

Maximino Everaldo Croes 

Mihor conoci como “Max” 

*10-12-1951 - fl 1-06-2018 
Na nober di su: 

Marna: f Sra Carmen Barrett Kock. 

Tata : Frans Croes & Sra Elvia Croes 
Querida esposa: 

Simona Croes De los Santos 
Yiunan: Shahaira y Alexander Monserratte 
JeanMark y Noely Croes 
Rudy y Pilar Croes 
Joselito Croes 
Alexis y yiunan 

Mama di su yiunan : Sra Vda Diana Wever 
Nieto(a)nan : Dianingela , Alexson, Shannery, J-Mali, 

Jeanely, Bjorn, G'dior, Khloé, Xavier, Cristopher, Alisha. 
Bisnieto: Zayden 

Rumannan: Filomena Croes, Maria Croes, Roy y Luisa 

Croes, Malin y Robertto Angela, Aurelia Croes, Xiomara y 
Randolph Fingal, Juan Bautista Croes, Mario Kock, Tico 
Barrett, Regina Barrett, Elvis de Mey y esposa 

Manera un Yiu: 

Randeshka y Randell Thiel y yiunan 
Suegra : Acia Miledy 

Suegro: Julian de los Santos 

Tanta & Omonan: 

Sra.Vda. Silvina Croes-Chang y yiunan 

f Oscar Kock y mama Sun y yiunan 

f Juanita Koeiman y famia 

Yvonne Croes y yiunan 

Clarita y Ronny van der Biest 

Felipe Croes y famia 

Donald Kock y sra. Paulina y yiunan 

Ricardo Croes y sra. Ramona y yiunan 

f Johanes Croes y sra.vda. Jenny y yiunan 

Subrino(a)nan: Maria Elena y Vicente y yiunan, Anatalia 

y Giovanny y yiunan, Anthony y Savira y yiunan, Angelo y 

yiunan, Jean Pierre y Josmara, Lionel y Charin, Stefanie y 

Jason y yiunan, Andin, Miah, X-mary, Willen Lampe 

Cuña y Swanan na Aruba y Rep. Dom., Sobrino y 

Sobrinanan, Primo y Primanan, 

Ihanan: Kendrick Zuleta Rave y Ferdinand Georgiou 

Comer Y Compernan 

Amigonan di Cas: Hilda y Carmen 

Bon Amigonan: Eli Pontiluis, Roy Brete, Wawa 
Kaarsenhout, Rudy Baboehoek. 

Ex Coleganan di Albo y Arubaanse Wegenbouw. 
Agradecido na esnan cu a cuide: Sra Carolina Morales y 
Nora. 

Demas famia: Croes, de los Santos , Kock, Lampe, Chang, 
Ling, Rodriques, Winterdaal, Georgiou, Kaarsenhout, 
Bennet, Fingal, Tromp, Krozendijk, Franken, Koeiman, 
Ruiz, Linares, Martinez, Zuleta Rave, Ridderstap, Saboyan, 
Thiel, Wever, Solognier, de Mey, Maduro, Matos Jansen, 
Jimenez, Fernandez, Monserratte, Hernandez, Feliciano, 
Gumbs, Etiene. 

Ta invita pa acto di entiero cual lo tuma lugar 
diaranson 20 di juni 2018 na Misa Sta Anna na Noord di 
2’or pa 4’or di atardi. Despues lo sali pa Santana 
Catolico na Noord. 

Condolencia lo tuma lugar na Royal Funeral Home 
diamars 19 di juni 2018 di 7’or pa 9’or di anochi. 

Preferibel bini bisti na color nan alegre. 

Disculpa nos pero despues di intiero no ta tuma 
condolencia na cas. 

Sorteo # 6502 


9237 


7089 


9436 



Sorteo # 5546 


7777 



Sorteo # 251 


4101 


/" N 




Sorteo # 4305 


4281 


Libra 


ii 



Sorteo # 2085 


7191 


9122 


5871 



K 





Sorteo # 2237 


3864 


9580 


8607 



Sorteo # 2237 


0857 



Sorteo # 293 


1856 



Sorteo # 2237 


6438 


Aquario 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 13 June 2018 Anochi 




06 - 09 - 22 - 23-26 


Sorteo # 1906 

0 

x Jackpot 

0 

x Match 4+ 

6 

x Match 4 

175 

x Afl. 12,00 


Joker 8 Letter L 


350.000,- 




Sorteo # 4437 

0 

x Jackpot 

8 

x Match 4 

295 

x Atl. 8,00 


01 - 02 - 03 - 12-14 


Proximo Jackpot 


150.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl. 15,00 


Mega Ball 


H 


290.000,- 





Afl. 390.000,- 



diario 0445 - 1736-9313 


SUPER 

4 


1591 


FLAMINGO. 


3226 - 0906-2520 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 13 June 2018 merdia 




Sorteo # 1905 


Joker 


Letter 


0 

x Jackpot 

0 

x Match 4+ 

0 

x Match 4 

0 

x Afl. 12,00 


340.000,- 




Sorteo # 

0 

x Jackpot 

0 

x Match 4 

0 

x Atl. 8,00 


Proximo Jackpot 


135.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl. 15,00 


Mega Ball 




290.000,- 





Afl. 390.000,- 

Geminis 


Felicidad ta wordo conkista dia pa dia, 
no lubida. No perde bo tempo den 
discusionnan steriel cu hendenan cu ta 
adora conflicto y cu lo unico cu nan ta 
haci ta gasta bo tempo. Number: 26, 31, 
40 y 44. 

No duna entrada di duda den bo 
curason. Tene cuidao na ora di husga 
cierto personanan cu por pone bo den 
un posicion delicado caminda por 
compromete bo bida amoroso. Number: 
8, 13, 21 y 38. 

Lo bo supera e situacionnan cu ta haci bo 
inkieto. Ta posibel cu situacionnan cu no 
ta esunnan di mas miho por pasa, pero na 
e mesun momento, tin otronan ta alegra 
bo. Number: 3, 14, 22 y 38. 


Lo bo disfruta di un compania 
sentimental inespera. Awe lo bo explora 
tur e posibilidadnan y no laga bo mes 
maneha. Afortunadamente, bo sentido 
comun ta hopi skerpi. Number: 6, 15, 19 
y 33. 



Cancer 


Bo ta hopi vital y alegre. Durante e ciclo 
aki, bo sentido di humor ta hopi unico y ta 
yama hopi atencion. Lo bo sa con pa hari 
di cosnan chikito y concentra miho den 
aspectonan positivo. Number: 9, 13, 21 y 
28. 

Lo bo soluciona algo cu tabata parce 
imposibel. Lo bo ricibi estimulo di tur 
tipo, particularmente un regalo hopi 
emocional di un hende cu lo haci un 
impacto riba bo sentimento. Number: 
17, 23, 31 y 39.. 




lfirgo 



Libra 


Canalisa bo energia den tur bo asuntonan 
personal. E dianan aki lo bo siña hopi 
di bo experiencianan pasa. Cualkier 
dificultad cu surgi por wordo soluciona 
di forma efectivo. Number: 27, 31, 43 y 
45. 


Lo bo tin cu tuma partido pa un cos of otro. 
E cantidad enorme di probabilidadnan cu 
bo tin dilanti di bo ta hopi varia y den bo 
mannan bo por aplica tur bo inteligencia 
pa haya bon opcion. Number: 14, 23, 33 

y 5i- 

Luna ta den bo signo. Play kens cu cierto 
cosnan. No delanta door di priminti 
loke bo sa cu ta dificil pa cumpli ya 
cu si solamente ta wordo guia pa bo 
emocionnan bo ta haciendo un fout. 
Sagitario Number: 18, 23, 30 y 37. 

Sigui fielmente bo intuicion y 
sentimentonan. Durante e ciclo aki, sigui 
bo soñonan ya cu ta e miho manera pa 
contraresta cualkier influencia negativo. 
Number: 11, 19, 27y33. 

Capricomio 





Aquario 


Bo bida social lo mantene bo hopi ocupa. 
Lo bo ripara di e importancia di no 
preocupa bo mes den forma exagera pa 
cosnan cu bo no por resolve. Yuda otro 
y descuida bo mes. Number: 14, 21, 32 
y 38. 



Esaki lo bay ta un anochi cu semper 
lo bo corda. Tin algun aspecto den bo 
horoscop cu bo mester sa pa bo no haci 
foutnan evitabel. Bo mester tene cuidao 
unda bo ta pone bo firma. Number: 22, 
30, 38 y 43. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Botica na warda 


Oranjestad: San Nicolas 

Paradera Tel. 588 6638 Aloe Tel. 584 4606 


Oranjestad San Nicolas 

Dr. Horenbeeck Dr. Britt-Croes 

Tel. 586 3434 Tel. 584 1984 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule juni 2018 


] [ 


DEFT 


WED 


06 



THU 


07 



MON 


11 



WED 


13 



WED 


20 



THU 


21 



WED 


27 


MONARCH 


08.00 


15.30 


C 





CARNIVAL VISTA 


08:00 


16:00 


C 





CARNIVAL SUNSHINE 


13.00 


22.00 


C 





MONARCH 


08.00 


15.30 


B 

FREEDOM OFTHESEAS 

07.00 

23.00 

C 





MONARCH 


08.00 


15.30 


B 

FREEDOM OFTHESEAS 

07.00 

23.00 

C 





CARNIVAL VISTA 


08:00 


16:00 


C 





MONARCH 


08.00 


15.30 


C 


TOTAL CALLS: 9 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

Cruz Cora 

582-2219 



Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

Olive Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates - 06/18/2018 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.33 

1.35 

1.37 

CHF 

178.79 

179.51 

180.31 

GBP 

2.29 

2.34 

2.40 

JPY 

159.79 

161.25 

162.87 

EUR 

204.96 

206.83 

208.91 

DKK 

26.78 

27.50 

28.30 

NOK 

20.91 

21.63 

22.43 

SEK 

19.22 

19.94 

20.74 

For amounts up to Afl. 100,000 

Dera Gay na Centro di Bario Playa Pabao 


PLAYA PABOU - Diado- 
mingo 24 di juni venide- 
ro, directiva di Centro di 
Bario Playa Pabao ta or- 
ganisa e fiesta di dera gay 
den su Centro. 

E actividad aki ta cuminsa 
merdia pa 2’or cu un torneo 


di domino y benta di cum- 
inda. E actividad ta termina 
anochi pa ll’or. Ya tin algun 
siman directiva ta preparando 
pa e actividad aki y tin dife- 
rente grupo cu a confirma 
nan participacion e.o. Kids 2 
Kids dancers, Candy Danc- 
ers, Kids and Youth y Accion, 


Grupo di San Juan di Imelda 
Kleuterschool y Anglo Kleu- 
terschool y naturalmente 
e Grupo Folklore di Santa 
Cruz bou di direccion di Lia 
Lopez. 

E musica ta den man di 
Rincon Boyzzz. Bar y cushi- 
na ta bon surti y no ta cobra 


entrada. Directiva di Cen- 
tro di Bario Playa ta desea e 
pueblo di Aruba un dushi dia 
San Juan y ta invita nan pa 
participa activamente den e 
celebracion aki. Laga nan nos 
proteha nos fiesta cultural di 
San Juan pasobra si nos mes 
no hacie niun hende lo hacie 


pa nos. Directiva di Centro 
di Bario Playa Pabao tambe 
ta haci un suplica pa no kima 
mondi y asina destruyendo 
nos naturalesa. Pues diado- 
mingo 24 di juni nos ta topa 
na Centro di Bario Playa 
Pabao pa ekilibra e fiesta di 
Dera Gay. 


Oportunidad pa asisti na un ensayo general di Aruba Sypmhony Ocrhestra 



ORANJESTAD - Nue- 
vo Mundo Foundation 
(NMF), hunto cu Scol 
di Musica Rufo Wever 
(SdM) y gobierno di Aru- 
ba (GOB) a firma un ‘Let- 
ter of Intent’ na 2017 pa 
crea un orkesta sinfonica 
hubenil. 

Entre e firmantenan tin un 
entendimento cu NMF, cu 
participacion di SdM, lo haci 
e tramitenan pa ehecuta e In- 
tent y cu GOB lo yuda segun 
mester, te asina cu e por. E en- 
tendimento tambe ta encera 
cu NMF lo sigui e filosofia 
y tacticanan di E1 Sistema di 
Venezuela cu a wordo intro- 
duci na varios otro pais cu 
hopi exito. Por ehempel, na 
Amsterdam tin nada menos 
cu 36 nucleo cu aya ta carga e 


nomber Leerorkest. 


E filosofia di “E1 Sistema” 
ta originalmente di e Che- 
coslovacoAbnezolano Emil 
Friedman:“Musica ta habri 
un caminda special y rapido 
pa muchanan desaroya nan 
sensibilidad y motivacion pa 
otro manifestacionnan artis- 
tico”. 

NMF ta convenci cu musica 
ta un parti di loke ta haci hen- 
de feliz y pasobra e ta asina 
esencial, no por ta cu un mu- 
cha no por siña musica paso- 
bra su famia no por paga pa 
lesnan. E1 Sistema ta un pro- 
grama social cu gobierno di 
Venezuela ta fmancia pa tur 
mucha cu kier toca un instru- 
mento musical por bin tuma 


les. Ningun mucha lo tin cu 


paga pa nan participa. NMF 
ta sigui e mes politica aki na 
Aruba. Pa NMF no ta necesa- 
rio pa e mucha tin talento of 
e mucha a cuminsa tuma les 
caba y e mucha a yega cierto 
nivel como tocado. Pa NMF, 
e condicion primordial ta cu 
abo ta interesa, e kier partic- 
ipa. 

NMF tin un plan pa un 
proyecto piloto di un aña 
cuminsando januari 2019 
cu ta bay tuma 100 mucha, 
muhe y homber, entre 8 y 
17 aña. E plan ta encera du- 
namento di les di instrumen- 
tonan di cuerde: fio, viola, 
cello y contrabaho. Pa haya 
contacto cu e muchanan cu 
lo ta interesa pa participa den 
e proyecto, NMF ta invita tur 
mucha pa asisti na un ensayo 
general di e Aruba Symphony 
Orchestra di dia 27 of 29 di 
juli na Cas di Cultura. Esun 
di dia 27 ta cu e hoben (16 
aña) pianista Claudia Roa di 
Chile cu a gana e competen- 
cia di studiantenan aña pasa. 
Musica lo ta di Mozart. E en- 
sayo di dia 29 ta cu e famoso 
violinista Hapones Kazuhiro 
Takagi y musica lo ta di Men- 
delssohn. 

Na hopi luga, e orkestanan 
ta cobra pa hende por pres- 
encia e ensayo general. Aki 
e muchanan ta haya entrada 
completamente gratis. Pa abo 


haya bo entrada y gosa di e 
privilegio aki, abo mester haci 
lo siguiente: Prome cu dia 
30 di juni, bo mester busca 
un formulario na oficina di 
Cas di Cultura (for di 9 ? or di 
mainta te cu 5'or di atardi) of 
na Scol di Musica Rufo Wever 
(den e mes edificio piso ariba 
for di l'or y mei te cu 6'or di 
atardi) cu bo mester yena cu 
algun dato personal manera 
nomber, adres, aña di nace- 
mento, number di telefon, e- 
mail, etc. y mester indica cu 
un checkmark (Q)ta cua di e 
dos ensayonan bo kier asisti. 
Bo mester entrega e formu- 
lario yena na e mes luga no 
mas tarda dia 5 di juli y lo bo 
haya un carchi di entrada pa e 
ensayo cu abo a scoge. 

Solamente muchanan di 8 pa 
17 aña lo tin e privilegio di 
asisti na e ensayonan. E can- 
tidad di carchi di entrada ta 
limita. Busca un formulario 
no mas tarda dia 30 di juni y 
entreg'e mas lihe posibel, en 
todo caso, no mas tarda dia 
5 di juli. Corda bon, "Wie 
het eerst komt die het eerst 
maalf'. 

Pa mas informacion contact 
Johnny Croes na +297 592 
3762 of na johnnycroes62@ 
gmail.com of contact Clyde 
Harms na clydeharms@ya- 
hoo.com. 

‘Gobierno ta prepara pa e temporada di horcan’ 




ORANJESTAD - Miem- 
bronan di Beleidsteam 
hunto cu nos minister 
president, Evelyn Wev- 
er-Croes (MEP) a reuni 
cu Rampenbureau. E re- 
union tabata den cuadra 
di temporada di horcan. 

Rampenbureau ta e organo 
mas halto ora ta trata calami- 


Advertorial 


dad, segun e comunicado rici- 
bi di gobierno. E Beleidsteam 
tin un plan di calamidad cu ta 
inclui Training Hurex 2018. 

Prome minister a indica cu 
ya caba e departamento di 
Rampenbureau tawatin ‘dife- 
rente reunionnan’ riba e tere- 
no operacional. E reunion di 
ayera mainta tawata un re- 
union pa sigura cu tur cos ta 
na ordo. 

Segun gobierno, e departa- 
mento ta bon prepara y infor- 
ma cu un bon plan riba mesa 
cu sigur ta duna un tranki- 
lidad na gobierno aunke cu 
‘nos tin e speransa cu Aruba 
lo no wordo afecta pa un hor- 
can’. 

“E departamento ta bon ekipa 
pa informa e comunidad y 
trece conscientisacion pa tur 
ciudadano ta prepara pa un 
evento di un horcan y of mal 
tempo”, e mandatario a duna 
di conoce. 

“E departamento ta bon pre- 
para cu training tambe y tin 
experencia riba e tereno aki. 
Durante horcan Irma na Sint 
Maarten aña pasa, e depar- 


tamento a bay yuda y esaki 
sigur a sirbi como experien- 
cia. Parti di e plan ta tambe pa 
busca boluntarionan y duna 
nan e training y informacion 
necesario.” 

Segun e comunicado, e train- 
ing cu ta wordo duna ta pa 
preparacion pa un horcan 
di categoria tres. Lo ta hopi 
devastador si esaki pasa na 
Aruba. Tin varios rekisitonan 
cu mester tene cuenta cu nan 
cu lo no ta facil. Lo tin cu in- 
terumpi cierto regla y proce- 
duranan. 

Den caso cu Aruba perde awa 
y coriente mester ta prepara 
pa e pasonan cu lo mester 
tuma. E cuerponan concerni 
mester ta prepara pa salva- 
guardia e siguridad di nos pais 
como di nan mesun famia. 

“Esaki ta e prome biaha cu mi 
ta sinta na fmal di un train- 
ing asina. Mi ta sigur cu nan 
ta hopi bon prepara y esaki ta 
duna mi un trankilidad. Mi ta 
encurasha tur hende pa haci 
preparacionnan necesario y 
busca informacionnan pa e 
temporada aki”, prome min- 
ister a duna di conoce. 

Fun Miles su campaña ‘explore the 
summer’ a cuminsa 



ORANJESTAD - Fun 
Miles ta haci e ‘zomer’ aki 
extra fun cu nan campaña 
yen di oferta atractivo. 
Partnernan di e programa 
di spaar y cambia punto 
mas popular den Caribe 
lo ofrece diferente oferta 
espectacular y lo por mira 
esaki online riba e website 
di Fun Miles!\ 

For di 7 di juni pa 31 di au- 
gustus, miembronan lo pro- 
becha di descuento, dobel 
Fun Miles, Bonus Miles gra- 
tis y mucho mas. E oferta nan 
lo wordo publica den corant 
y tambe por haya nan riba 
funmiles.net. 

Hopi fun e zomer aki 

Meta di e campaña ta pa mus- 
tra tur miembro cuanto cos 
interesante por haci e tempo- 
rada aki cu Fun Miles. Danki 
na e variacion den compa- 
nianan partner, miembronan 
tin hopi opcion interesante: 
reservacion di nan biahe, 
shop, cuminsa busca articu- 
lonan di scol pa e proximo 
aña escolar, y mucho mas. 


Un momento ideal pa 
cuminsa cu Fun Miles 

Esun cu ta desea di probecha 
di e ofertanan atractivo di e 
campaña ‘Explore the sum- 
mer!’, pero no ta miembro 
ainda, por join Fun Miles pa 
unicamente 5 florin. 

Cumpra bo carchi na cualki- 


er partner y cuminsa spaar di 
biaha pa probecha di e ofer- 
tanan. 

Mas informacion tocante 
Fun Miles? 

Tuma contacto cu Customer 
Service na 588-9947 of bishi- 
ta funmiles.net of facebook. 
com/funmiles. 

Area di Isla di Oro lo cay bou di proteccion di Parke Marino 



ORANJESTAD - Reci- 
entemente minister Ot- 
mar Oduber (POR) a spli- 
ca e motibonan pa kico a 
tuma e decision aki y tam- 
be e maneho di gabinete 
Wever - Croes pa ora cu 
ta trata proteccion di nos 
naturalesa y medio ambi- 
ente. 

Durante di e conferencia 
minister di Infrastructura y 
medio ambiente, a elabora 
riba e hecho cu no a otorga 
permiso pa desaroya e area 
di Isla di Oro den un Resort. 
‘E proyecto cu ta encera de- 
saroyo di Isla di Oro, ta un 
proyecto cu pa basta aña ta- 
bata topico di combersacion 
den nos comunidad. Pa locu- 
al ta e interes cu a presenta pa 
desaroya e area aki, gobierno 
di Aruba a pidi conseho di 
diferente departamentonan. 
Esaki ta segun e comunicado 
cu nos a ricibi di minister Ot- 
mar Oduber. 

Pa locual cu ta e decision 
di no otorga e permiso na e 
desaroyado, esaki minister 
Oduber a splica cu ta soste- 
ni pa conseho di e diferente 
departamentonan manera 
menciona(DIP, DNM) y a 
base di ROP y MER rapport 
cu a indica cu e sitio no ta ad- 
ecua pa e proyecto. Adicional 
gobierno ta sali for di e punto 
di bista cu no ta bay cambia 


ROP pa acomoda proyec- 
tonan. Ademas, e gobierno 
aki a compromete su mes cu 
dentro di poco lo ta entregan- 
do e landsbesluit nan necesa- 
rio pa conseho na Conseho 
Consultativo pa loke ta trata 
e areanan cu mester wordo 
protegi como tambe e Parke 
Marino. 


Dia 28 di mei a ricibi conseho 
di Directie Natuur en Mi- 
lieu (DNM) y dia 13 di juni 
a ricibi conseho di departa- 
mento Directie Infrastructu- 
ur en Planning (DIP). Hunto 
cu e consehonan aki y a base 
di documentonan cu a wordo 
manda entre otro MER rap- 


port y documentonan cu a 
wordo entrega pa e desaroya- 
dornan, riba 14 di juni gobi- 
erno di Aruba a notifica Dell 
Real Estate NV (cu ta e com- 
pania cu kier desaroya Isla di 
Oro den Zoetry Resort), cu a 
base di e diferente puntonan 
cu a wordo treci dilanti, gobi- 
erno no ta mira cu na e mo- 


mentonan aki e sitio ta adec- 
ua pa e tipo di proyecto aki. 
Pa cual no ta otorga e permiso 
pa e area wordo desaroya.’ 
Minister Oduber a indica 
cu a pesar di no ta otorga e 
permiso, e proyecto ta keda 
un proyecto interesante pa 
Pais Aruba. Segun minister 
Oduber, tempo cu e tabata e 
mandatario encarga cu tur- 
ismo e tabata opina esaki y 
awo e minister actual di Tur- 
ismo Dangui Oduber(MEP), 
tambe a mustra su sosten pa 
e tipo di resortnan asina cu ta 
den un ‘niche markef. E tipo 
di proyectonan aki lo crea un 
mercado nobo pa nos pais 
cual ta algo interesante pa 
Aruba. 

‘Mi tin e honor pa por con- 
tinua cu e plannan pa realisa 
un Parke Marino. E plannan 
pa bin cu un Parke Marino 
ta pendiente ya pa casi 30 
aña na Aruba, pero aworaki 
poco poco ta acelera esaki 
pa ta sigur cu esaki ta bin na 
vigor e aña aki. Den bista di 
e plannan cu tin di areanan 
cu ta wordo protegi den e 
Parke Marino, e area di Isla 
di Oro tambe ta cay den dje. 
E maneho di gabinete Wever 
- Croes ta para pa e maneho 
den e ROP y ta para cu serie- 
dad pa proteccion di e 16 are- 
anan como tambe creacion di 
un Parke Marino,’ minister 
Oduber a conclui. 

Lo estrena Dewar’s 15 den Aruba Summer Music Festival 2018 



ORANJESTAD - Tropical Bot- 
tling Co. ta orguyoso di anuncia 
cu lo introduci Dewar’s 15 na 
Aruba y lo lans’e durante e fin 
di siman di Aruba Summer Mu- 
sic Festival 2018 dianan 29 y 30 di 
juni y 1 di juli. E aña aki Chill y 
Dewar’s a uni cu organisadonan 
di Aruba Summer Music Festival 
pa presenta artistanan local y in- 
ternacional. 

Tropical Bottling Co. ta contento di 
forma parti di Aruba Summer Music 
Festival y pa lansa nan producto nobo 
pa pueblo di Aruba. E festival ta hopi 
grandi e aña cu artistanan renombra, 
tanto local como internacional. 

E Dewar’s 15 ta un whisky traha 
door di un hende muhe, Stephanie 
MacLeod, e di 7 generacion di famia 
Dewar’s. E whisky Dewar’s 15 ta un 
expresion intermediano, expande den 
e linea di 12 y 18 aña. E ta mescla den 
bari di ex-sherry y bourbon, despues 
ta pone nan hunto den bari di oak. 


Whisky bieu y hoben tin nan mesun 
caracteristica unico, di cual Dewar’s 
a mustra di ta maestro di alkimia cu 
nan linea mundial renoba. 

Dewar’s ta un marca di blended 
Scotch Whisky, cu ta pertenece na e 
famia di Bacardi. Nan ta masha conoci 
pa e nomber White Label cu ta un di e 
whiskynan miho bendi na Merca y na 
Aruba! E whisky ta conoci desde aña 
1846 y a nace na Scotland. Dewar’s ta 
un marca mundialmente renombra y 
bou e mesun marca e ta popular pa su 
productonan White Label, Dewar’s 
Scratched Cask, Dewar’s 12, Dewar’s 
15, Dewar’s 18 y Dewar’s 25. 

E prome dia di Aruba Summer Mu- 
sic Festival 2018 lo ta diabierna 29 di 
juni, lo por disfruta di e artistanan in- 
ternacional Ozuna y Nacho, tambe di 
e bandanan local Buleria, N’Fuzion y 
D’Licious. 

Diasabra dia 30 di juni lo disfruta di 
artistanan internacional Victor Man- 
uelle, Eddy Herrera, Felipe Pelaez y 


Fonseca, mientras e ultimo anochi 
lo tin e bandanan KES The Band di 
Trinidad & Tobago y di Aruba lo t’ey 


Tsunami y Le Groove. Por cumpra 
carchi di Aruba Summer Musical 
Festival na Sandra’s Garden. 

